title: Rauno Ruotsalainen

text: Päätettyään pelaajauransa 40-vuotiaana LaPassa kaudella 1978 Ruotsalainen siirtyi valmennustehtäviin. Hän suoritti Jalkapallovalmentajakoulun (JVK-tutkinto) vuonna 1982 ja on valmentanut useita eteläkarjalais- ja kymenlaaksolaisjoukkueita, joista monet sarjanousuun. Korkeimmillaan hän valmensi Myllykosken Palloa I-divisioonassa kausina 1985–1986.


title: Rauno Ruotsalainen

text: Jääpalloa Ruotsalainen pelasi Veiterässä. Hän voitti nuorten Suomen-mestaruuden vuonna 1957. Jääpallomaajoukkueessa hän pelasi seitsemän A- ja kolme B-maaottelua.


title: Kolapähkinä

text: Kolapähkinät eli gurupähkinät ovat ruokana käytettäviä kahden koolapuulajin ("Cola") siemeniä. Niitä saadaan koolapuusta ("Cola acuminata") ja lajista "Cola nitida". Siemeninä kolapähkinät eivät nimestään huolimatta ole kasvitieteellisesti pähkinöitä.


title: Kolapähkinä

text: Kolapähkinät sisältävät keskimäärin 2,8 prosenttia kofeiinia, mikä on suhteellisesti enemmän kuin kahvipavuissa. Kolapähkinät sisältävät myös keskimäärin 0,05 prosenttia teobromiinia.


title: Kolapähkinä

text: Kolapähkinöitä käytetään useiden ruokien ja juomien valmistusaineena. Niistä myös erotetaan kofeiinia teollisesti. Kolapähkinöitä on aiemmin viety suuria määriä Eurooppaan ja Pohjois-Amerikkaan niiden mukaan nimettyjen kolajuomien maustamiseen. Monissa kolajuomissa, kuten Coca-Colassa, ei kuitenkaan enää nykyään käytetä aitoa kolapähkinää.


title: Kolapähkinä

text: Kolapähkinöitä pureskellaan varsinkin Saharan eteläpuolisessa Afrikassa sellaisenaan suun raikastamiseksi ja niiden piristävän vaikutuksen vuoksi. Kolapähkinöiden pureskelua yhdessä on pidetty teen- ja kahvinjuontiin verrattavana sosiaalisena tapahtumana. Lisäksi niitä on käytetty uskonnollisissa menoissa ja annettu lahjoiksi.


title: Scott S. Reuben

text: Scott S. Reuben on entinen Tuftsin yliopiston anestesiologian apulaisprofessori ja Baystate Medical Centerin akuutin kivunhoidon osaston johtava lääkäri. Hän joutui eroamaan virasta, kun paljastui, että hän on väärentänyt reuman hoitoon käytettävän selekoksibi-kipulääkkeen tutkimustuloksia.


title: Scott S. Reuben

text: Reuben on tehnyt 72 selekoksibia koskevaa tutkimusta, joista 21 on osoittautunut väärennetyiksi. Lääkeyhtiön ja asiantuntijoiden näkemykset poikkeavat toisistaan siinä, onko tutkimuksilla ollut vaikutusta lääkkeen käyttöön. Tutkimukset on julkaistu 1996–2008. Väärennetyissä tutkimuksissa on tutkittu Pfizerin kipulääkkeitä Bextraa ja Celebrexiä ja Wyethin masennuslääkettä Effexor XRiä. Pfizer on maksanut Reubenin tutkimuksia, ja Reuben on toiminut yhtiön lääkkeiden puolestapuhujana.


title: Nausifanes

text: Nausifanes () (n. 325 eaa.) oli antiikin kreikkalainen filosofi ja reettori, joka oli Demokritoksen ja Pyrrhonin oppilas ja seurasi Demokritoksen atomistisia opetuksia. Hän oli kotoisin Teoksesta.


title: Nausifanes

text: Nausifaneella oli paljon oppilaita, ja hänet tunnettiin ennen kaikkea reettorina. Epikuros oli eräässä vaiheessa hänen oppilaitaan, mutta vaikuttaa olleen tyytymätön tähän. Epikuros omaksui kuitenkin mahdollisesti atomisminsa Nausifaneelta. Epikuros on mahdollisesti omaksunut myös kolme totuuden kriteeriään teokseensa "Ohjenuora" ("Kanōn") Nausifaneen tietoteoriaa ja metodiikkaa käsitelleestä teoksesta "Kolmijalka" ("Tripodos").


title: Nausifanes

text: Nausifanes katsoi, että luonnonfilosofian (fysiikan) tutkiminen oli paras perusta retoriikan ja politiikan tutkimuksille ja luonnonfilosofi on näin paras puhuja. Filodemoksen teos "Retoriikasta" esittää näkemyksiä tätä Nausifaneen ajatusta vastaan.


title: Seližarovon piiri

text: Seližarovon piiri () on paikallinen itsehallintoalue Tverin alueen länsiosassa Venäjällä. Vuonna 1929 perustetun piirin pinta-ala on 3 098 neliökilometriä. Asukkaita on 13 800 henkeä (vuonna 2009).


title: Seližarovon piiri

text: Piirin hallinnollinen keskus on Seližarovon taajama. Lisäksi siihen kuuluu 11 maalaiskuntaa:


title: Seližarovon piiri

text: Alun perin Kirovin nimeä kantanut piiri sai nykyisen nimensä vuonna 1965. Seudun kautta kulkee Toržokin ja Velikije Lukin välinen rautatie. Suurin joki on Volga. Tärkeimmät elinkeinot ovat maatalous, elintarviketeollisuus, puunjalostus ja rakennusmateriaalien tuotanto.


title: The Real Testament

text: The Real Testament on rap-artisti Pliesin esikoisstudioalbumi, joka julkaistiin 8. elokuuta 2007. Albumia myytiin ensimmäisellä viikolla 96 000 kappaletta, joten se sijoittui Billboard 200 -listan sijalle kaksi.


title: Galatasaray SK (koripallo)

text: Galatasaray Medical Park on turkkilainen koripalloseura. Se on osa Galatasaray SK -suurseuraa. Koripallo-jaosto perustettiin seuraan kuitenkin vasta 1929. Galatasaray on Ülker-nimisen yrityksen sponsoroima.


title: Galatasaray SK (koripallo)

text: Galatasaray oli vielä vähän aikaa sitten koripalloon keskittynyt seura. Kun uusi presidentti valittiin seuran johtoon, on painopiste siirtynyt jalkapallon puolelle.


title: Galatasaray SK (koripallo)

text: Kaudeksi 2011–2012 seura selviytyi ensimmäistä kertaa historiassaan Euroliigaan.


title: Galatasaray SK (koripallo)

text: Galatasarayn historia alkaa 1900-luvun alkupuolelta, jolloin paikallisen koulun opettaja esitteli oppilailleen uuden pelin. Samainen opettaja vaikutti suuresti lajin leviämiseen Turkin alueella.


title: Seližarovo

text: Seližarovo () on kaupunkimainen taajama Tverin alueella Venäjällä. Se sijaitsee Volgan rannalla 189 kilometriä Tveristä länteen. Taajama on Seližarovon piirin keskus. Sen kautta kulkee Toržokin ja Velikije Lukin välinen rautatie (Seližarovon asema). Asukkaita on 7 000 henkeä (vuonna 2009).


title: Seližarovo

text: Seližarovon kylä mainitaan ensimmäisen kerran vuonna 1504. 1800-luvulla se oli huomattava kaupan ja metsänhankinnan keskus. Vuonna 1916 Seližarovon kautta rakennettiin rautatie. Kaupunkimaisen taajaman statuksen se sai vuonna 1937. Nykyään siellä on mm. elintarvike- ja puunjalostusteollisuutta.


title: Nicholas Autrecourtlainen

text: Nicholas Autrecourtlainen (, tai "Nicolaus de Ultricuria") (n. 1299 - n. 1369) oli ranskalainen skolastinen filosofi ja teologi.


title: Nicholas Autrecourtlainen

text: Nicholas syntyi Autrecourtissa lähellä Verdunia. Hänet tunnettiin ennen kaikkea skeptisismin kehittäjänä kohti äärimmäisiä loogisia johtopäätöksiä. Häntä on joskus pidetty keskiajan ainoana aidosti skeptisenä ajattelijana. Toisaalta hän ei ollut skeptikko esimerkiksi suhteessa aistihavaintoihin.


title: Nicholas Autrecourtlainen

text: Nicholas oli omaksunut myös eräänlaisen atomismin. Hän katsoi, että kaikki aine, avaruus ja aika koostuvat jakamattomista atomeista, pisteistä ja hetkistä, ja että kaikki syntyminen ja häviäminen on seurausta atomien uudelleenjärjestymisestä. Hänen ajatuksensa muistuttavat paljon al-Ghazalin näkemyksiä. Tästä on päätelty, että hän olisi ollut tietoinen tämän teoksista joko suoraan tai Averroksen teosten kautta.


title: Nicholas Autrecourtlainen

text: Nicholaksen teoksiin kuuluvat "Exigit Ordo" (1333/35), kirjeet ("Epistolae", 1335/36) sekä kvestio "Utrum visio alicuius rei naturalis possit naturali intendi" (1336/39). Ei ole varmaa, missä määrin Nicholas oli sitoutunut ajatuksiinsa, mutta paavi Klemens VI tuomitsi ne harhaoppisiksi 19. toukokuuta 1346, ja hänen teoksiaan poltettiin julkisesti.


title: Irakli Tsirekidze

text: Irakli Tsirekidze (s. 3. toukokuuta 1982) on georgialainen judoka.


title: Irakli Tsirekidze

text: Tsirekidzen parhaat saavutukset kansainvälisistä arvokilpailuista ovat maailmanmestaruus 90 kilogramman painoluokassa 2007 Rio de Janeirosta ja olympiakulta samassa sarjassa 2008 Pekingistä. Lisäksi hän on saavuttanut 90-kiloisissa EM-hopeaa vuonna 2007 ja -pronssia vuonna 2008 sekä 100 kg:n painoluokassa EM- ja MM-pronssia 2011. Masters/Grand Prix/Grand Slam -kilpailuista hän on saavuttanut yhden voiton ja kolme kolmossijaa sekä maailmancupeissa ja Continental Open -kilpailuissa viisi voittoa, kolme kakkossijaa ja neljä kolmossijaa.


title: Definition of Real

text: Definition of Real on rap-artisti Pliesin toinen studioalbumi vuodelta 2008. Albumi sijoittui Billboard 200 -listan kakkossijalle, koska ensimmäisellä viikolla sitä myytiin 214 902 kappaletta. Albumia oli siis myytty ensimmäisellä viikolla, kuin Pliesin aiempaa "The Real Testament" -albumia. Kaiken kaikkiaan "Definition of Realia" myytiin Yhdysvalloissa yli 540 000 kappaletta.


title: NHL:n varaustilaisuus 2009

text: NHL:n varaustilaisuus 2009 oli NHL:n 47. vuotuinen . Se järjestettiin osana Montreal Canadiensin satavuotisjuhlallisuuksia Centre Bell, Montréalissa, 26.–27. kesäkuuta. Tilaisuudessa varattiin pelaajia, jotka ovat syntyneet joko loppuvuonna 1990 tai alkuvuonna 1991. New York Islanders varasi draftin ensimmäisellä vuorolla kanadalaishyökkääjä John Tavaresin.


title: NHL:n varaustilaisuus 2009

text: Varausvuorojen arvonta järjestettiin 14. huhtikuuta 2009. Ensimmäinen varausvuoro meni painotetussa arvonnassa, jossa runkosarjan viimeinen saa suurimman mahdollisuuden varata ensimmäisenä, New York Islandersille, joka oli myös runkosarjan viimeinen.


title: NHL:n varaustilaisuus 2009

text: Kun runkosarjan viimeinen voitti arvonnan, muiden joukkueiden osalta jää runkosarjan järjestys voimaan. Sarjan viidellä huonoimmalla joukkueella oli mahdollisuus voittaa ensimmäinen varausvuoro. NY Islandersin jälkeen seuraavina varaavat Tampa Bay Lightning, Colorado Avalanche, Atlanta Thrashers ja Los Angeles Kings.


title: NHL:n varaustilaisuus 2009

text: Keskeinen amerikkalainen kykyjenetsintäorganisaatio Central Scouting Service listasi huhtikuussa 2009 varaustilaisuuden lahjakkaimmat pelaajat perinteisessä viimeisessä arviionnissa ennen varsinaista varaustilaisuutta.


title: NHL:n varaustilaisuus 2009

text: Pohjois-Amerikassa pelaavista kenttäpelaajista paras oli John Tavares, joka voitti OHL-juniorisarjan pistetilaston kauden aikana. Hänen jälkeensä toisena ja kolmentana olivat kesksuhyökkääjät Matt Duchene ja Evander Kane. Euroopassa pelaavien jääkiekkoilijoiden listaa hallitsivat ruotsalaiset, sillä kahdeksan parasta kenttäpelaajaa ja paras maalivahti tulee maasta. Kenttäpelaajien listalla kärjessä on puolustaja Victor Hedman, jonka jälkeen tulevat järjestyksessä Magnus Pääjärvi-Svensson ja Jacob Josefson.


title: NHL:n varaustilaisuus 2009

text: Varaustilaisuuden yhteydessä NHL-joukkueet vaihtavat myös pelaajia ja varausoikeuksia. Ensimmäisenä päivänä vain kaksi joukkuetta vaihtoivat pelaajiaan. Philadelphia Flyers hankki Anaheim Ducksista puolustaja Chris Prongerin ja nuoren Ryan Dinglen vaihdossa Joffrey Lupuliin ja Luca Sbisaan. Lisäksi Philadelphia antoi Anaheimille tämän ja seuraavan vuoden ensimmäisen kierroksen varausvuoron. Muissa ensimmäisen päivän kaupoissa vaihdettiin vain varausoikeuksia.


title: NHL:n varaustilaisuus 2009

text: Varausnumeron 118 käyttöä ei sallittu rangaistuksena Jonas Frogrenin sopimuksen rikkomisesta. Varausvuoro oli alun perin Carolinan, jolta varausvuoro oli siirtynyt helmikuussa Tampa Baylle ja maaliskuussa edelleen Torontolle.


title: Peter Seisenbacher

text: Peter Seisenbacher (s. 25. maaliskuuta 1960 Wien) on itävaltalainen judoka. Hän on eräs lajinsa menestyneimmistä kilpailijoista.


title: Peter Seisenbacher

text: Seisenbacher voitti 86 kilogramman sarjan olympiakultaa 1984 Los Angelesin kisoissa ja puolusti menestyksekkäästi kultamitaliaan neljä vuotta myöhemmin Soulin kisoissa ensimmäisenä judokana yhdessä Hitoshi Saiton kanssa.


title: Peter Seisenbacher

text: Seisenbacher voitti kultaa myös 1985 Soulin MM-kisoissa ja 1986 Belgradin EM-kisoissa. EM-hopeaa hän saavutti 86-kiloisissa vuosina 1980 ja 1983 sekä avoimessa painoluokassa vuonna 1986. EM-pronssia hän saavutti 86-kiloisissa vuosina 1984, 1985, 1987 ja 1988.


title: Marco De Nicolo

text: Marco de Nicolo (s. 30. syyskuuta 1976 Legnano) on italialainen kivääriampuja.


title: Marco De Nicolo

text: De Nicolo on saavuttanut MM-kilpailuissa hopeaa 10 metrin ilmakiväärissä ja kaksi pronssia 50 metrin pienoiskiväärin makuussa. Olympialaisissa hän on edustanut maataan Sydneyssä 2000, Ateenassa 2004 ja Pekingissä 2008. Parhaimmallaan de Nicolo on ollut viides 50 m pienoiskiväärin makuussa Ateenassa 2004.


title: Ostaškovin piiri

text: Ostaškovin piiri () on paikallinen itsehallintoalue Tverin alueen luoteisosassa Venäjällä. Vuonna 1929 perustetun piirin pinta-ala on 3 202 neliökilometriä. Asukkaita on 25 300 henkeä (vuonna 2009).


title: Ostaškovin piiri

text: Piirin hallinnollinen keskus on Ostaškovin kaupunki. Lisäksi siihen kuuluu 11 maalaiskuntaa:


title: Ostaškovin piiri

text: Seudulla on paljon järviä, joista suurin on Seliger. Piirin kautta kulkee Bologojen ja Velikije Lukin välinen rautatie. Ostaškovin kaupunki ja Seligerin rannat ovat suosittu matkailukohde. Seligerin Gordomlja-saarella sijaitsee suljettu taajama Solnetšnyi, joka muodostaa erillisen hallintoalueen.


title: Valon tanssi

text: Valon tanssi () on toiseksi ilmestynyt romaani Terry Pratchettin Kiekkomaailma-sarjassa.


title: Valon tanssi

text: Velho Rincewind on pudonnut maailman reunalta ja tulee taianomaisen kirjan, Octavon, pelastamaksi. Samaan aikaan velhot Ankh-Morporkin Näkymättömässä Yliopistossa saavat selville, että maailma on tuhoutuva ellei kahdeksaa mahtavinta loitsua lueta, niin ikään Octavosta. Kiekkomaailmaa kantava kilpikonna Suuri Kaksonen on asettanut itselleen uuden kurssin kohti salaperäistä punaista tähteä, eikä maailmaa pelastavia loitsuja voida lausua, jos Rincewindin pään sisään jäänyttä loitsua ei saada ajoissa paikalleen.


title: Da REAList

text: Da REAList on rap -artisti Pliesin kolmas studioalbumi. Albumi julkaistiin 16. joulukuuta 2008. Albumi julkaistiin melko nopeasti, sillä Pliesin edellinen albumi Definition of Real julkaistiin vain kuusi kuukautta enemmin.


title: Valdis Dombrovskis

text: Valdis Dombrovskis (s. 5. elokuuta 1971 Riika) on latvialainen poliitikko ja maan nykyinen EU-komissaari. Dombrovskis toimi Latvian pääministerinä vuosina 2009–2014.


title: Valdis Dombrovskis

text: Dombrovskis on suorittanut fysiikan tutkinnon Latvian yliopistossa vuonna 1993 ja taloustieteen tutkinnon Riian teknillisessä yliopistossa vuonna 1995. Valmistumisensa jälkeen hän työskenteli tutkimusassistentin tehtävissä saksalaisessa Mainzin yliopistossa, Latvian yliopiston fysiikan instituutissa ja yhdysvaltalaisessa Marylandin yliopistossa 1995–1998. Ennen poliittisen uransa alkua Dombrovskis työskenteli Latvian keskuspankin pääekonomistina vuosina 1998–2002.


title: Valdis Dombrovskis

text: Dombrovskis nousi Jaunais laiks -puolueen () johtajistoon vuonna 2002 ja toimi Latvian talousministerinä 2002–2004. Latvian liittyessä Euroopan unioniin hänet valittiin vuonna 2004 Euroopan parlamentin jäseneksi.


title: Valdis Dombrovskis

text: Ivars Godmanisin hallituksen jouduttua eroamaan helmikuussa 2009 talouskriisin synnyttämien protestien seurauksena nimitti presidentti Valdis Zatlers Dombrovskisin muodostamaan uuden hallituksen. Dombrovskis varoitti nimityksen jälkeen maan olevan konkurssin partaalla. Vuosina 2008–2009 Latvian bruttokansantuote romahti kriisin seurauksena lähes 17 prosenttia. Pääministerinä Dombrovskis toteutti säästötoimia, jotka lukeutuivat Euroopan kovimpiin: muun muassa budjettia ja eläkkeitä leikattiin sekä julkishallintoa pienennettiin. Toimenpiteisiin kuuluivat myös tuloveron ja arvonlisäveron korotus kolmella prosenttiyksiköllä. Maan suurin puolue, Kansanpuolue lähti hallituksesta maaliskuussa 2010 säästötoimiin liittyvien erimielisyyksien vuoksi, mutta Dombrovskis ilmoitti jatkavansa vähemmistöhallituksen johdossa lokakuun vaaleihin asti.


title: Valdis Dombrovskis

text: Vuoden 2011 vaalien jälkeen Dombrovskis sopi entisen presidentti Valdis Zatlersin perustaman Reformipuolueen ja Kansallisliiton kanssa hallituksen muodostamisesta, jolloin vaaleissa suurimmaksi puolueeksi noussut Harmoniakeskus jäi ulkopuolelle.


title: Valdis Dombrovskis

text: Riian kauppakeskuksen romahdus 2013 johti 27. marraskuuta 2013 siihen, että Dombrovskisin hallitus ilmoitti eroavansa. Hallitus oli julistanut kauppakeskusonnettomuuden seurauksena maahan kolmen päivän suruajan. Yhtenäisyyden Laimdota Straujuma nousi Dombrovskisin seuraajaksi pääministerinä 22. tammikuuta 2014.


title: Kašinin piiri

text: Kašinin piiri () on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 1 972 neliökilometriä. Asukkaita on 26 800 henkeä (vuonna 2009).


title: Kašinin piiri

text: Piirin hallinnollinen keskus on Kašinin kaupunki. Lisäksi siihen kuuluu 11 maalaiskuntaa:


title: Kašinin piiri

text: Piirin kautta kulkee Moskovan, Sonkovon ja Pietarin välinen rautatie. Maatalous on keskittynyt pellavan viljelyyn. Kašinin kaupunki oli keskiajalla itsenäisen ruhtinaskunnan keskus. Nykyään siellä on mm. elintarviketeollisuutta ja kylpylä.


Helsingin yliopiston koulutus- ja kehittämispalvelut HY+ on Helsingin yliopiston omistama, täydennyskoulutukseen ja kehittämispalveluihin keskittyvä yhtiö. Yhtiö oli aiemmin Helsingin yliopiston erillislaitos nimeltään Koulutus- ja kehittämiskeskus Palmenia (sittemmin Helsingin yliopiston koulutus- ja kehittämispalvelut). HY+ tarjoaa täydennyskoulutusta sekä muita koulutus- ja kehittämispalveluita Helsingin yliopiston tieteenaloilta. Lisäksi yhtiö koordinoi Helsingin yliopiston koulutusvientiä. Se palvelee erityisesti akateemisia aikuisopiskelijoita sekä julkisen sektorin ja elinkeinoelämän organisaatioita.


title: Helsingin yliopiston koulutus- ja kehittämispalvelut HY+

text: Helsingin yliopiston koulutus- ja kehittämispalveluiden johtaja on 16.2. 2015 lähtien Marjaana Suutarinen. Ennen häntä johtajana ovat toimineet Pirjo Hiidenmaa ja Kauko Hämäläinen.


text: Helsingin yliopiston koulutus- ja kehittämispalvelut – tuolloin organisaation nimi oli Palmenia – täytti 30 vuotta syksyllä 2009. Sen juuret ovat työllisyyskursseissa, joita alettiin järjestää akateemisen tutkinnon suorittaneille ja muille erityiskoulutetuille 1970-luvun loppupuolella.


text: Tuolloin yliopistojen aikuiskoulutustoiminta otti ensiaskeleitaan. Helsingin yliopiston konsistorissa tosin epäiltiin, ettei työllisyyskoulutuksen antaminen ole sopivaa yliopiston arvolle. Silloinen rehtori Ernst Palmén kuitenkin totesi, ettei työttömyyden vähentäminen ole kenellekään häpeäksi, ei edes Helsingin yliopistolle.


text: Kansleriksi sittemmin nimitetty Palmén vahvisti Lahden tutkimus- ja koulutuskeskuksen johtosäännön syksyllä 1979.


text: Palmenian nimi muuttui 10.6.2015. Uusi nimi on Helsingin yliopiston koulutus- ja kehittämispalvelut. Erillislaitos yhtiöitettiin 1.6.2016, jolloin viralliseksi nimeksi tuli HY+ Oy. Uusi yhtiö on Helsingin yliopiston omistama.


text: Organisaation aiempi nimi Palmenia tulee Helsingin yliopiston kansleri Ernst Philip Palménilta (1916–1991). Ernst Palmén toimi Helsingin yliopiston matemaattis-luonnontieteellisen osaston dekaanina 1960–1969, yliopiston vararehtorina 1971–1973, rehtorina 1973–1978 ja kanslerina 1978–1983.


text: Helsingin yliopiston koulutus- ja kehittämispalvelut suunnittelee ja toteuteuttaa vuosittain satoja täydennyskoulutuksia Helsingin yliopiston tieteenaloilta. Koulutuksiin osallistuu useita tuhansia opiskelijaoita joka vuosi. Vuonna 2015 koulutus- ja kehittämispalvelut järjesti 192 koulutusta, joihin osallistui 7 738 opiskelijaa.


title: Stéphane Augé

text: Stéphane Augé (s. 6. joulukuuta 1974 Pau) on ranskalainen maantiepyöräilijä, joka ajaa tällä hetkellä Cofidisissa. Hänen uransa suurimpia saavutuksia ovat Dunkerquen neljän päivän ajon voitto 2008, Cholet Pays de Loire -kilpailun voitto 2007 ja Ranskan ympäriajon vuoden 2007 mäkikilpailun johtopaikka kilpailun alkupuoliskolla.


title: Brendan O’Brien

text: Brendan O’Brien (s. 23. kesäkuuta 1960 Atlanta) on yhdysvaltalainen musiikkituottaja, joka on tehnyt tuotantotyötänsä vuodesta 1985. Hän nousi kuitenkin suuren musiikkikansan tietoon vasta 1993 Pearl Jam -yhtyeen "Vs."-albumin myötä. Hänet tunnetaankin pitkästä yhteistyöstä Pearl Jamin kanssa. Hänen tunnetuimmat tuotoksensa ovat lähinnä 1990- ja 2000-luvun albumeissa. 2000-luvun tunnetuimmat albumin lienevät Bruce Springsteenin albumit "The Rising" (2002), "Devils & Dust" (2006) ja "Working on a Dream" (2009). Hän on myös tuottanut Audioslaven albumin "Revelations" (2006) ja AC/DC:n albumin "Black Ice" (2008). Hän myös tuottaa Aerosmithin tulevan albumin.


title: Biotekniikan instituutti

text: Biotekniikan Instituutti (BI) on Helsingin yliopiston erillislaitos, joka sijaitsee Helsingissä Viikin kampuksella. Biotekniikan instituutin tehtävä on edistää bioteknologian, molekyylibiologian sekä solubiologian tutkimusta ja opetusta yhteiskunnan eduksi. Instituutin toiminta on kansainvälistä ja työskentelykieli on englanti.


title: Biotekniikan instituutti

text: BI:n tutkimusohjelmien johtava tutkija on Tomi Mäkelä.


title: Biotekniikan instituutti

text: Molekyyli- ja solubiologian tutkimusohjelma pyrkii selvittämään solujen morfogeneesin syyt ja dynamiikan. Erityisesti mielenkiintoa herättää tarkoin määrätty prosessi, jossa hyvin monimutkaiset solut kuten neuronit erikoistuvat. Tutkimus ulottuu aina solun tukirangasta solukalvon dynamiikkaan ja neuronien säätelyyn. Tutkimusohjelman jäsenet tekevät läheistä yhteistyötä biologisen kuvantamisen yksikön kanssa.


title: Biotekniikan instituutti

text: Molekyyli- ja solubiologian tutkimusohjelmaa johtaa Pekka Lappalainen. Tutkimusryhmiä tässä tutkimusohjelmassa on seitsemän.


title: Biotekniikan instituutti

text: Tutkimusohjelmassa tutkitaan elinten muodostumista sääteleviä mekanismeja selkärankaisissa ja selkärangattomissa eliöissä. Tutkimuksen painopiste on signalointiverkostossa, joka välittää viestejä solujen välillä morfogeneesin aikana ja aikaansaa solujen erikoistumisen. Erityisiä mielenkiinnon aiheita ovat: induktiivinen elinten muodostuminen, kantasolujen säätely ja evolutiivinen kehitysbiologia.


title: Biotekniikan instituutti

text: Kehitysbiologian tutkimusohjemaa johtaa Irma Thesleff. Tutkimusryhmiä tässä tutkimusohjelmassa on kuusi.


title: Biotekniikan instituutti

text: Kokonaisten yksilöiden geenikartat ovat saatavilla ja tämä tutkimusohjelma painottuu ymmärtämään genomien toimintaa ja dynamiikkaa. Ohjelman sisällä pyritään yhdistämään eri tieteenalojen osaamista tämän genetiikan osa-alueen haasteiden ratkaisemiseksi. Tutkimusohjelma tekee läheistä yhteistyötä genomianalyysiyksikön kanssa.


title: Biotekniikan instituutti

text: Genomibiologian tutkimusohjelmaa johtaa Yrjö Helariutta. Tutkimusryhmiä tässä ohjelmassa on seitsemän.


title: Biotekniikan instituutti

text: Rakennebiologian ja biofysiikan tutkimusohjelma keskittyy makromolekyylien ja niiden muodostamien kompleksien kolmiulotteisen rakenteen ja kemiallisten vuorovaikutusmekanismien selvittämiseen. Erityisiä mielenkiinnon kohteita ovat virusten, entsyymien, proteiinien ja solukalvoproteiinien rakenne ja toiminta. Tutkimusohjelmassa yhdistetään kemia proteiinikompleksien toimintaan ja tämän tukena toimivat ydintoiminnot niin NMR-laboratoriosta kuin muistakin palveluista.


title: Biotekniikan instituutti

text: Tutkimusohjelmaa johtaa Sarah Butcher. Tutkimusryhmiä tässä ohjelmassa on yhdeksän. Lisäksi VTT tekee yhteistyötä NMR-laboratorion kanssa.


title: Christian Tourret

text: Christian Tourret (s. 20. syyskuuta 1946 Meudon-la-Forêt, Hauts-de-Seine, Ranska) on entinen ranskalainen yleisurheilija, jonka päälaji oli pituushyppy.


title: Christian Tourret

text: Tourret sijoittui Ateenan EM-kilpailuissa 1969 pituushypyssä kolmesta ranskalaisesta heikoimpana yhdeksänneksi tuloksella 782 cm. Hän sijoittui yhdeksänneksi myös Helsingin EM-kilpailuissa 1971 tuloksella 774 cm; karsinnassa hän hyppäsi tuloksen 782 cm. Münchenin 1972 olympialaisissa Tourret sai karsinnassa tuloksen 755 cm eikä selviytynyt loppukilpailuun. Sisäratojen EM-kilpailuissa hän sijoittui yhdeksänneksi tuloksella 766 cm Wienin kisoissa 1970.


title: Christian Tourret

text: Ranskan mestaruuden 180-senttinen ja 70-kiloinen Tourret voitti vuonna 1970. Samana vuonna hän teki uransa pisimmän hypyn 809 cm, joka jäi seitsemän senttimetriä Jacques Panin nimissä olleesta Ranskan ennätyksestä.


title: Hymn to Life

text: Hymn to Life on kitaristi Timo Tolkin toinen sooloalbumi. Se julkaistiin 6. toukokuuta 2002. Tolkin ohella albumilla kuullaan vierailevia laulajia Michael Kiske ja Sharon den Adel.


title: Hymn to Life

text: Albumi ylsi Suomen virallisen listan sijalle 38.


title: Hymn to Life

text: Kaikki kappaleet säveltänyt ja sanoittanut Timo Tolkki.


title: Émile Maggi

text: Emile Maggi (s. 12. maaliskuuta 1908 Tucquégnieux, Meurthe-et-Moselle, Ranska – 19. huhtikuuta 1986) oli ranskalainen kilpakävelijä, joka saavutti Euroopan-mestaruuskilpailuissa kaksi mitalia.


title: Émile Maggi

text: Maggi edusti Ranskaa 10 000 metrin kävelyssä neljissä arvokilpailuissa. Oslon EM-kilpailuissa 1946 hän saavutti pronssia ajalla 48.10,4. Lontoon 1948 olympialaisissa hän sijoittui kuudenneksi ajalla 47.02,8. Alkuerissä hän käveli ajan 45.44,2. Brysselin EM-kilpailuissa 1950 hän saavutti hopeaa ajalla 46.16,8 häviten 15 sekuntia sveitsiläiselle Fritz Schwabille. Helsingin 1952 olympialaisissa Maggi sijoittui seitsemänneksi ajalla 46.08,0.


title: Émile Maggi

text: Maggi voitti Ranskan mestaruuden 10 000 metrin kävelyssä vuosina 1941 ja 1946–1950 sekä 50 kilometrin kävelyssä vuosina 1953 ja 1955. Hän käveli eri matkoilla useita Ranskan ennätyksiä.


title: Hoya

text: Hoya on japanilainen teollisuusyritys. on perustettu vuonna 1941 ja se on alusta alkaen erikoistunut optisen lasin valmistamiseen. Nykyisin Hoya on maailman suurin optisen lasin valmistaja. Yritysostojen myötä tuotevalikoima on laajentunut lasimateriaalin valmistamisesta myös lopputuotteiksi, kuten kamerat, linssit ja muut kuvauslaitteet.


title: Hoya

text: Hoya valmistaa mm. seuraavia tuotteita eri tuotemerkkien alla:


title: Hoya

text: Lisäksi tuotevalikoimaan kuuluuvat mm. pöytäkristallit ja järjestelmien suunnittelu. Hoyan tuotemerkkejä ovat muun muassa Hoyalux iD (silmälasit) ja Pentax (digitaalikamerat ja objektiivit).


title: Hoya

text: Hoya:n kotisivut


title: Solusitkos

text: Solusitkos eli synsytium () on monia tumia sisältävä jättisolu. Monitumaisuus johtuu siitä, että tuman jakautuessa solulima ei jakaudu.


title: Solusitkos

text: Esimerkkejä:


title: András Keve-Kleiner

text: András Keve-Kleiner (10. marraskuuta 1909 Budapest – 30. maaliskuuta 1984) oli unkarilainen lintutieteilijä.


title: András Keve-Kleiner

text: András Keve-Kleinerin sukunimi oli alun perin saksalainen Kleiner. Kerrotaan hänen muuttaneen nimensä turvallisuussyistä 1942, koska toisen maailmansodan aikaisessa Unkarissa oli vaarallista olla saksalaisella nimellä varustettu. Myöhemmin hän lyhensi sukunimensä Keveksi.


title: András Keve-Kleiner

text: Kleiner vieraili jo koululaisena Budapestin lintutieteellisessä instituutissa. Vuonna 1930 hän piti Paduan eläintieteellisessä kongressissa esitelmän. Vuodesta 1934 alkaen hän työskenteli lintutieteellisessä instituutissa osa-aikaisena ammattilaisena. Samana vuonna hän luennoi Oxfordissa 8. kansainvälisessä ornitologian kongressissa. Vuonna 1935 Kleiner väitteli filosofian tohtoriksi. Vuonna 1939 hän sai assistentin viran instituutissa. Keve-Kleiner osallistui toiseen maailmansotaan 1944–1945. Häntä kutsutaan yksityisdosentiksi 1946 ja 1948–1949 hän toimi maatalousmuseon johtajana.


title: András Keve-Kleiner

text: Keve-Kleiner nimesi linnuista ainakin närhen ("Garrulus glandarius") alalajin "ferdinandi" 1944.


title: Karkaus

text: Karkaus on kylä entisessä Suomenniemen kunnassa Etelä-Savossa, aiemmin Etelä-Karjalassa. Kylä sijaitsee Suomenniemen koillisosassa lähellä entisen Ristiinan kunnan rajaa.


title: Tiina Lehikoinen

text: Tiina Lehikoinen (s. 18. elokuuta 1982, Juuka) on Tampereella asuva kirjailija ja kuvataiteilija. Hän on valmistunut filosofian maisteriksi Turun yliopiston Taiteiden tutkimuksen laitokselta.


title: Tiina Lehikoinen

text: Vuosina 2013-2015 Lehikoinen toimi Tuli&Savun päätoimittajana yhdessä Jouni Teittisen kanssa. Vuodesta 2016 hän on päätoimittanut Osuuskunta Poesian julkaisemaa Noesis-verkkolehteä.


title: Tiina Lehikoinen

text: Vuonna 2008 ilmestynyt Lehikoisen esikoisteos, aforismikokoelma "Sitruunalumilyhtyjä" valittiin Vuoden aforismikirjaksi.


title: Tiina Lehikoinen

text: Tiina Lehikoisen runoja on julkaistu useissa antologioissa. Lisäksi hän on kirjoittanut aktiivisesti runouteen liittyviä esseitä ja artikkeleja eri julkaisuihin.


title: Kesävainaja

text: Kesävainaja on Viikatteen kahdeksas EP-levy, joka julkaistiin 13. toukokuuta 2009. Kesävainaja-EP:n lisäksi mukana on kesän 2008 festivaaleilla äänitetty Vaiennut soitto-live-EP, joka sisältää alkuperäisen, vuonna 1998 ilmestyneen ”Vaiennut soitto”-EP:n kaikki kappaleet live-versioina. Kappaleet äänitettiin äänitysautoa apuna käyttäen ja live-äänen jälkikäsittely tehtiin SonicImage -studiolla Kouvolassa helmikuussa 2009.


title: Kesävainaja

text: Kesävainaja-EP:n kappale ”Aaveissa vainko olet mun” ilmestyi myöhemmin Viikatteen albumilla "Kuu kaakon yllä".


title: Kesävainaja

text: Albumi nousi suoraan Suomen virallisen singlelistan sijalle 1.


title: Kesävainaja

text: Sävellykset ja sanoitukset Kaarle Viikate, ellei toisin mainita. Sovitukset Viikate ja Miitri Aaltonen.


title: Kesävainaja

text: Kesävainaja-EP


title: Kesävainaja

text: Vaiennut soitto-liveVierailijat


title: Kesävainaja

text: Muut henkilöt


title: Koivukallio

text: Koivukallio on Ylivieskan kaupungissa Toivonpuiston kaupunginosaan kuuluva alue. Se sijaitsee kantatien 86:n itäpuolella, noin 2 kilometriä kaupungin keskustasta.


title: Pohjois-Irlannin ensimmäinen ministeri

text: Pohjois-Irlannin ensimmäinen ministeri (englanniksi "First Minister") on nimike, jota käytetään Pohjois-Irlannin hallitusjohtajasta vuodesta 1999. Tällä hetkellä ensimmäisenä ministerinä toimii Peter Robinson.


title: John McIntire

text: John Herrick McIntire (27. kesäkuuta 1907 Spokane, Washington – 30. tammikuuta 1991 Pasadena, Kalifornia) oli yhdysvaltalainen näyttelijä. Hän on näytellyt muun muassa elokuvissa "Asfalttiviidakko" (1950), "Psyko" (1960) ja "Honkytonk Man" (1983). Hän näytteli runsaasti myös televisiossa, erityisen usein lännensarjoissa, joista mainittakoon "Bonanza" ja "Virginialainen". Hänen viimeinen roolinsa oli menestyselokuvassa "Turner ja täystuho" (1989). McIntire menehtyi keuhkosyöpään ja keuhkolaajentumaan vuonna 1991.


title: Wilhelm Meise

text: Wilhelm Meise (12. syyskuuta 1901 Essen – 24. elokuuta 2002 Hampuri) oli saksalainen lintutieteilijä.


title: Wilhelm Meise

text: Meise opiskeli Berliinin yliopistossa 1924–1928. Hän väitteli filosofian tohtoriksi professori Erwin Stresemannin johdolla variksen ja nokivariksen esiintymisestä ja niiden risteytymisestä. Hän myös analysoi varpusen ja pensasvarpusen taksonomiaa ja historiaa, erityisesti niin sanotun "italianvarpusen" osalta, joka joskus katsotaan omaksi lajikseen "P. italiae" (BirdLife Suomi ei tunnusta lajia). Meise toimi Dresdenin luonnonhistoriallisen museon selkärankaisosaston kuraattorina vuodesta 1929 toisen maailmansodan alkamiseen saakka. Sodan päätyttyä hän vietti kolme vuotta vankileirillä Siperiassa. 1948 hän sai viran Berliinin eläinmuseosta ja 1951 hänet nimitettiin Hampurin luonnonhistoriallisen museon lintutieteen kuraattoriksi (1951–1969) ja Hampurin yliopiston professoriksi (1951–1972). Jäätyään eläkkeelle hän jatkoi tutkimustyötä vielä 30 vuotta.


title: Wilhelm Meise

text: Vuonna 1955 Meise teki tutkimusretken Angolaan ja julkaisi seuraavina vuosina useita kirjoituksia Afrikan linnuista. Meise toimitti 47 osaa Max Schönwetterin (kuoli 1960) aloittamaan teokseen "Handbuch der Oologie" 1960–1992. Teos käsittää neljä osaa ja 3 666 sivua ja sen sivuilla esitellään kaikkien tunnettujen lintulajien ja -alalajien munat. Meisen mukaan maailmassa on 30 000–35 000 lintujen alalajia mutta tiede tuntee niistä vain puolet. Meise julkaisi kaikkiaan 170 kirjoitusta, pääosin linnuista, mutta myös skorpioneista, hämähäkeistä, liskoista, käärmeistä ja nilviäisistä. Hänet valittiin American Ornithologists' Unionin jäseneksi 1938. Hän avioitui 1930 ja hänellä oli kolme lasta. Meise kuoli 101-vuotiaana.


title: Wilhelm Meise

text: Meise nimesi linnuista useita alalajeja sekä celebesinparatiisimonarkin suvun "Eutrichomyias" ja bougainvillenmesikon suvun "Stresemannia".


title: Venäjän presidentinvaali 2000

text: Venäjän presidentinvaali 2000 pidettiin 26. maaliskuuta 2000. Vaalit voitti silloinen pääministeri ja virkaa tekevänä presidenttinä toiminut Vladimir Putin. Boris Jeltsin oli eronnut 31. joulukuuta 1999. Virallisesti puolueista riippumattoman, FSB-taustaisen Putinin lisäksi ehdolla olivat kommunistien Gennadi Zjuganov, Jabloko-puolueen Grigori Javlinski, Amangeldy Tuleyev, äärikansallinen Vladimir Žirinovski, Konstantin Titov, Ella Pamfilova, Stanislav Govoruhin, Juri Skuratov, Aleksander Podberyozkin ja Umar Džabrailov. Näistä vain kommunistien Zjuganov sai merkittävästi ääniä, 29,21 %. Länsimielisenä pidetty Javlinski sai 5,80 %, ja muista esimerkiksi räyhäkansallinen Žirinovski 2,70 %.


title: Venäjän presidentinvaali 2000

text: Putinin voitto perustui hänen rakentamaansa kuvaan tšetšeenejä vastaan taistelevana, nuorena kovaotteisena miehenä. Toisaalta Putin näkyi vaalien alla tiedotusvälineissä muita useammin. Monet tarkkailijat pitivät vaaleja epäreiluna, koska eri kanavat suosivat omia ehdokkaitaan, eikä kaikilla ehdokkailla ollut yhtä hyvin mahdollisuuksia päästä tiedotusvälineisiin.


title: Venäjän presidentinvaali 2000

text: Vuoden 1998 tienoilla kaavailtiin tulevaksi presidentiksi esimerkiksi Moskovan pormestari Juri Lužkovia tai Jevgeni Primakovia. Jeltsin erotti Primakovin peläten hänen tulevan itseään suositummaksi, Primakov kieltäytyi myös vastustamasta kommunistiministereitä, jotka pyrkivät erottamaan Jeltsinin. Juri Lužkovin mahdollisuudet heikkenivät, kun Putin nousi pääministeriksi. Suurliikemiesten halu tukea Lužkovia heikkeni, ja he asettuivat mediakoneistoineen Putinin taakse.


title: Archaeplastida

text: Archaeplastida tai Primoplantae on vuonna 2005 kuvattu aitotumaisten taksoni, johon on sisällytetty kasvikunta (vihreät kasvit), punalevät ja glaukofyytit. Kaikilla näillä ryhmillä on soluissaan kaksikalvoiset viherhiukkaset, minkä vuoksi otaksutaan, että nämä saivat viherhiukkaset suoraan endosymbionttisista syanobakteereista. Oletus siitä, että nämä kolme olisivat ainoat eliöryhmät, jotka saivat viherhiukkaset suoraan primäärisen endosymbioosin tuloksena, on kuitenkin vailla vahvistusta. Muilla eliöryhmillä, joilla on viherhiukkasia (esimerkiksi kunta "Chromalveolata"), viherhiukkasten ympärillä on kolme tai neljä kalvoa. Tämä johtuu moninkertaisesta (sekundaarisesta) endosymbioosista.


title: Archaeplastida

text: Päätodisteet oletukselle siitä, että "Archaeplastida" olisi monofyleettinen eli samasta kantamuodosta kehittynyt ryhmä, on saatu geneettisillä tutkimuksilla, joiden perusteella vaikuttaa siltä, että "Archaeplastida"-ryhmän viherhiukkasilla olisi ammoin ollut yhteinen kantamuoto.


title: Archaeplastida

text: Laajassa merkityksessä "Archaeplastida"-ryhmän voidaan ymmärtää tarkoittavan koko kasvikuntaa (ns. "Plantae sensu lato"). Tällöin punalevät, vihreät kasvit ja glaukofyytit olisivat alakuntatason taksoneita. Toisaalta vanhimman ja ahtaimman tulkinnan mukaan kasveiksi on luettu vain versokasvit ("Embryophyta", ns. "Plantae sensu stricto"), ja välimuodon tulkinnan mukaan vihreät kasvit ("Chlorobionta/Chloroplastida/Viridiplantae") eli versokasvit ja viherlevät. Luokittelu tämän suhteen ei ole vakiintunut.


title: MilkyWay@home

text: MilkyWay@home on BOINCin alustalla suoritettava hajautetun laskennan ohjelma, joka pyrkii mallintamaan Linnunradan kehitystä ja rakennetta. Projekti on toiminut vuodesta 2007. Projektin ensisijainen tavoite on tutkia tähtienvälistä avaruutta ja toissijainen tavoite on kehittää ja optimoida algoritmejä hajautettuun laskentaan. Projekti osaa hyödyntää CUDA- ja OpenCL ohjelmistoa. Projektissa oli aikaisemmin saatavilla yksityishenkilön tekemä ohjelma, jonka avulla laskentaa voitiin suorittaa ATIn näytönohjainten Shader-yksiköillä. OpenCl alustaan siirryttäessä yksityishenkilö lopetti tukemisen. Projektin saaman lisääntyneen laskentamäärän vuoksi sen palvelimilla on ollut ruuhkaa ja palvelin on kaatunut useita kertoja


title: Tartu Ülikool/Rock

text: Tartu Ülikool/Rock (Tarton yliopisto/Rock) on virolainen koripalloseura.


title: Tartu Ülikool/Rock

text: Tartu Rock on vanhin edelleen koripalloa pelaava virolaisjoukkue. Se liittyi SEB Korvpalli Meistriliigaan heti sen perustamisen yhteydessä vuonna 1944. 1950-luvulla seura voitti Viron sosialistinen neuvostotasavallan mestaruuden viisi kertaa peräkkäin. Rock voitti myös kausien 2006–2008 Viron mestaruuden.


Jääkiekon nuorten maailmanmestaruuskilpailut 1998 järjestettiin Suomessa Hämeenlinnassa ja Helsingissä Hartwall Areenalla. Kotijoukkue Suomi voitti Hannu Kapasen valmennuksessa maailmanmestaruuden Venäjää vastaan käydyssä loppuottelussa 2–1. Voittomaalin teki jatkoajalla Niklas Hagman. Voittomaalin syötti Olli Jokinen ja Eero Somervuori. Sveitsi voitti pronssiottelussa Tšekin lopputuloksin 4–3. Ottelutapahtuma järjestettiin 25. joulukuuta 1997–3. tammikuuta 1998.


title: Jääkiekon nuorten maailmanmestaruuskilpailut 1998

text: Yllätyksellisesti Kanadan kahdeksan vuoden menestysputki katkesi sen sijoittuessa kahdeksanneksi. Historiallisen yllätyksellinen oli sen tappio Kazakstanille 3–6. Suomalaisista All-Star-joukkueeseen pääsivät Olli Jokinen ja Eero Somervuori.


text: MM-taso


title: Jacob Black

text: Jacob ”Jake” Black on kuvitteellinen hahmo Stephenie Meyerin fantasiakirjasarjassa "Houkutus". Jacob on mukana sarjan jokaisessa osassa. Ensimmäisessä osassa, "Houkutuksessa", hän on pelkkä sivuhenkilö, mutta sarjan toisesta osasta alkaen hän nousee suurempaan rooliin ystävystyessään lähemmin Bella Swanin kanssa. Jacob kuuluu Quileute-intiaaniheimoon ja asuu isänsä Billyn kanssa La Pushin intiaanireservaatissa. Monien muiden heimon jäsenten tavoin myös Jacob on ihmissusi. Hän on rakastunut Bellaan ja kilpailee Edward Cullenin kanssa tytöstä. Kirjasarjaan perustuvissa elokuvissa Jacobia esittää Taylor Lautner.


title: Jacob Black

text: Stephenie Meyer kertoi, että Jacobin piti aluksi olla vain henkilö jonka puheista Bella tajuaisi Culleneiden olevan vampyyreja. Meyer kuitenkin piti hahmosta niin paljon, että päätti antaa hänelle isomman roolin seuraavassa kirjassaan ja Meyer kutsuukin Jacobia ”lempilahjaksi, jonka "Uusikuu" antoi minulle.”


title: Jacob Black

text: Meyer kirjoitti virallisille sivuilleen, että Jacobin ilmestyessä vakihahmoksi "Uusikuuhun", Meyer palasi takaisin "Houkutukseen", jota hän editoi samaan aikaan ”kuljettaen Jacobin ja hänen isänsä "Houkutuksen" läpi paremmin.”


title: Jacob Black

text: Jacobilla on vain pieni rooli sarjan ensimmäisessä kirjassa. Hän on Bellan isän ystävän, Billyn poika. Bella kuulee Jacobilta tämän heimon vanhan legendan ja sen miten se liittyy Cullenien perheeseen. Vampyyrit ja heimo ovat vanhoja vihollisia. Jacob pitää kovasti Bellasta.


title: Jacob Black

text: Edward jättää Bellan ja muuttaa pois perheensä kanssa ja silloin Bella ystävystyy syvemmin Jacobin kanssa. Heistä tulee hyviä ystäviä, jopa parhaita ystäviä. Jacob ja osa heimon pojista muuttuvat ihmissusiksi alueella olevien vampyyrien vaikutuksesta.


title: Jacob Black

text: Jacob pelastaa Bellan, joka lähes hukkuu ollessaan kalliosukeltamassa. Edward palaa ja sopii Bellan kanssa. Hän myös muistuttaa Edwardia vanhasta sopimuksesta, jonka mukaan he eivät saa luoda uusia vampyyreitä.


title: Jacob Black

text: Jacob kieltäytyy näkemästä Bellaa ja vastaamasta hänen soittoihinsa, koska on vihoissaan Bellalle joka otti Edwardin takaisin. Jacob tunnustaa Bellalle rakastavansa häntä ja lopulta Bellakin ymmärtää rakastavansa Jacobia. Hän valitsee kuitenkin Edwardin.


title: Jacob Black

text: Jacob ja Cullenit kukistavat yhdessä Victorian, joka vainoaa Bellaa, ja tämän luomat vampyyrit. Kirjan epilogi on kirjoitettu Jacobin näkökulmasta, hän on vihoissaan Bellan päätöksestä muuttua vampyyriksi ja siitä, että hän valitsi Edwardin. Hän karkaa kotoaan, jotta saisi olla rauhassa.


title: Jacob Black

text: Bellan ollessa raskaana Jacob yrittää piristää häntä ja Renesmeen synnyttyä hän leimaantuu (ihmissusi löytää tahattomasti sielunkumppaninsa) tähän. Jacobin ja Rosalien välit ovat kirjassa kireät ja he kutsuvatkin toisiaan useilla pilkkanimillä, mutta lopulta heidät yhdistää Renesmee, johon molemmat ovat kiintyneet. Jacob jättää laumansa, koska lauma pitää Renesmeetä vaarana muille ja päättävät tuhota lapsen. Renesmeen synnyttyä lauma tulee Cullenien luokse tappamaan lasta mutta, koska Jacob on leimautunut Renesmeehen lasta ei voi tappaa. Jacob ja hänen laumansa ovat Culleneiden puolella kun Volturit aikovat tuhota Renesmeen.


title: Kaijapallokala

text: Kaijapallokala ("Colomesus psittatus", entinen papukaijapallokala) on murtovedessä elävä melko suurikokoinen pallokalalaji.


title: Kaijapallokala

text: Kaijapallokala muistuttaa väritykseltään kimalaispallokalaa, mutta on aikuisena lähes kaksi kertaa sen kokoinen. Se voi kasvaa 30 cm pitkäksi. Sen vatsapuoli on valkea, selkäpuoli kelta-tummaraitainen. Raidoitus ja vartalonmuoto muistuttavat kimalaista.


title: Kaijapallokala

text: Kaijapallokaloja elää luonnossa Atlantin länsiosassa Parianlahdelta Amazonille. Se elää jokisuiden murtovedessä ja läheisillä matalikoilla.


title: Kaijapallokala

text: Kaijapallokalat elävät yksin tai korkeintaan muutaman kalan ryhminä. Kaijapallokaloja pidetään murtovesiakvaarioissa, mutta niiden hampaiden kasvaminen liian pitkäksi saattaa tuottaa ongelmia.


title: Kaijapallokala

text: Kaijapallokala syö simpukoita ja rapuja.


title: Marko Mäkinen

text: Marko Mäkinen (31. maaliskuuta 1977 Turku) on suomalainen entinen jääkiekkoilija, joka pelasi SM-liigassa yli 500 ottelua urallaan pudotuspelit mukaan luettuna. Hän voitti kaksi Suomenmestaruutta ja oli kahdesti SM-hopealla. Mäkinen pelasi uransa aikana myös Pohjois-Amerikassa ja Itävallan, Unkarin ja Ranskan pääsarjoissa.


title: Marko Mäkinen

text: Mäkinen on TPS:n kasvatti ja hän on pelannut eri ikäluokkien maajoukkueissa. Mäkinen on San Jose Sharksin kolmannen kierroksen varaus vuodelta 1995. Mäkinen debytoi SM-liigassa Kiekko-Espoossa. kaudella 1996–1997, jonka jälkeen hän meni kahdeksi kaudeksi pelaamaan Pohjois-Amerikkaan. Tapparassa Mäkinen pelasi 2000–2006 ja voitti tuona aikana Suomenmestaruuden ja kaksi SM-hopeaa. Mäkinen siirtyi kaudeksi 2008–2009 Ässiin, josta hän palasi kasvattajaseuraansa TPS:ään kesken kauden 2009–2010. Keväällä 2010 Mäkinen voitti TPS:ssä uransa toisen Suomenmestaruuden.


title: Marko Mäkinen

text: Mäkinen oli kaudella 2010–2011 näytillä kazakstanilaisessa HK Sary-Arka Karagandassa, mutta ei saanut sinne sopimusta. Marraskuussa Mäkinen siirtyi Unkarin ja Romanian yhteisessä MOL ligassa pelaavaan Budapest Starsiin. Hän pelasi siellä kauden loppuun ja teki seuraavasta kaudesta sopimuksen Ranskan pääsarjan Morzine-Avoriazin kanssa. Mäkinen pelasi yhden kauden Morzinessa ja ilmoitti keväällä 2012 lopettavansa pelaajauransa.


title: Bridget Jones: Elämä jatkuu

text: Bridget Jones: Elämä jatkuu ("Bridget Jones: The Edge of Reason") on vuonna 2004 ensi-iltansa saanut komediaelokuva, jonka on ohjannut Beeban Kidron. Se on jatko-osa elokuvalle "Bridget Jones – elämäni sinkkuna" (2001). Elokuvan pääosissa näyttelevät Renée Zellweger, Hugh Grant, Colin Firth, Jim Broadbent ja Gemma Jones.


title: Bridget Jones: Elämä jatkuu

text: Elokuva alkaa hiukan ennen Bridgetin äidin (Gemma Jones) pitämiä vuosittaisia currykalkkunapäivällisiä. Bridget (Renée Zellweger) on haltioissaan siitä, että hänellä ja Mark Darcylla (Colin Firth) on suhde. Bridgetin luottamus suhteeseen alkaa kuitenkin horjua, kun hän tapaa Markin kollegan, kauniin Rebecca Gillesin (Jacinda Barrett). Bridget tapaa ex-poikaystävänsä Daniel Cleaverin (Hugh Grant) työpaikallaan "Sit-Up Britainissa", ja hänelle tarjotaan paikkaa ”Hatkapassi”-nimisestä matkailuohjelmasta ”naishatkailijana”. Bridget ilahtuu saadessaan Markilta kutsun ”lakipäivällisille” ja alkaa odottaa mieheltä kosintaa, mutta ilta päättyy lopulta huonosti.


title: Bridget Jones: Elämä jatkuu

text: ”Lakipäivällisten” jälkeen Mark ja Bridget riitelevät, minkä seurauksena Bridget lähtee kävelemään yksin kotiinsa. Mark menee Bridgetin asunnolle, pyytää anteeksi ja kertoo ensimmäistä kertaa rakastavansa Bridgetiä. Myöhemmin samana iltana Mark kysyy, haluaisiko Bridget lähteä hänen kanssaan laskettelulomalle Sveitsiin. Sveitsin rinteillä Bridget saa kuitenkin selville, että Mark oli saanut vihjeen heidän laskettelukohteestaan Rebeccalta. Loman aikana Bridget luulee tulleensa raskaaksi. Riideltyään Markin kanssa heidän mahdollisten lastensa tulevaisuudesta Bridget huomaa raskaustestin olevan kuitenkin negatiivinen. Palattuaan kotiin Bridget ja Mark lounastavat kummankin vanhempien kanssa. Kun heidän mahdollinen avioliittonsa tulee keskustelun lomassa esille, Bridget loukkaantuu Markin sanoessa, etteivät he ole vielä edes harkinneet naimisiinmenoa.


title: Bridget Jones: Elämä jatkuu

text: Markin luona Bridget kertoo olevansa kuohuksissa siitä, ettei Mark antanut suoraa vastausta siihen, miksei tämä halua avioliittoa. Lopulta Bridget panee suhteen poikki. Sitten hän päättää lähteä Danielin kanssa Thaimaahan kuvaamaan ”Hatkapassia” ja ottaa mukaansa ystävänsä Shazzerin (Sally Phillips). Bridget ja Daniel flirttailevat lentokoneessa ja päätyvät hotellihuoneeseen kahdestaan, mutta Bridget lähtee pois, kun paikalle saapuu prostituoitu (Ting Ting Hu).


title: Bridget Jones: Elämä jatkuu

text: Pakatessaan kotimatkaa varten Bridget ottaa kassiinsa Shazzerin Jed-nimiseltä mieheltä (Paul Nicholls) saaman lahjan. Bridget pidätetään ja viedään thaimaalaiseen vankilaan, kun lentokentän huumekoira haistaa lahjan sisällä olleen kokaiinin. Mark saapuu vankilaan kertomaan, että hänen esimiehensä ovat lähettäneet hänet vapauttamaan Bridgetin. Bridget tunnistaa valokuvasta Jedin siksi mieheksi, joka antoi Shazzerille piilotetun kokaiinin. Mark lähtee pois ilmoittaen selkeästi olevansa pelkkä viestinviejä. Britanniassa Mark menee Danielin juttusille ja syyttää tätä siitä, että tämä jätti Bridgetin Thaimaassa oman onnensa nojaan. He ryhtyvät tappelemaan erään museon pihalla.


title: Bridget Jones: Elämä jatkuu

text: Kun Bridget palaa, hän on kansainvälinen ihmisoikeusjulkkis. Hän tapaa vanhempansa, jotka suunnittelevat päätä pahkaa erityistä seremoniaa uudistaakseen omat vihkivalansa. Kotona Bridget saa yllätysvastaanoton ystäviltään, jotka kertovat Markin olleen se, joka jäljitti ja vangitsi Jedin vapauttaakseen Bridgetin. Bridget, joka toivoo Markin yhä rakastavan häntä, juoksee Markin asunnolle, mutta löytää sieltä Rebeccan. Rebecca paljastaa yllättäen olevansa rakastunut Markin sijasta Bridgetiin.


title: Bridget Jones: Elämä jatkuu

text:
Bridget tapaa Markin eräässä oikeuskamarissa ja pyytää tätä ottamaan hänet takaisin. Mark kosii Bridgetiä, joka vastaa myöntävästi. Elokuva päättyy Bridgetin vanhempien uusiessa vihkivalansa ja Bridgetin napatessa itselleen hänen äitinsä heittämän hääkimpun.
Elokuva sai Golden Globe -ehdokkuuden parhaasta naispääosasta musikaali- tai komediaelokuvassa.


title: Aki Keinänen

text: Aki Keinänen (s. 4. tammikuuta 1984 Kuopio) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan yhden SM-liigakauden 2008–2009 Porin Ässissä, jossa Keinänen teki 29 runkosarjaottelussa tehot 3+2=5 ja 14 liigakarsintaottelussa yhden syöttöpisteen. Hän pelasi kuitenkin lähes koko uransa Mestiksessä. Keinänen oli tehnyt viimeisen kautensa 2017–2018 jälkeen Mestiksen runkosarjassa yhteensä 600 runkosarjaottelussa tehot 239+234=473, joilla hän johtaa koko sarjan kaikkien aikojen piste- ja maalipörssiä sekä pelattujen otteluiden tilastoa. Keinänen on myös TuTon seurahistorian runkosarjan eniten otteluita (530) pelannut, maaleja (221) tehnyt sekä eniten jäähyminuutteja (672) kerännyt pelaaja. Hän laukoi oikealta.


title: Aki Keinänen

text: Keinänen aloitti jääkiekkoilun 3-vuotiaana Kalevan Pallossa. Hän oli kaudella 1999–2000 seuran C-nuorten paras pistemies ja maalintekijä, kuten myös B-nuorissa kausina 2000–2001 ja 2001–2002. Viimeisimpänä mainitulla kaudella Keinänen voitti koko B-nuorten SM-sarjan piste- ja maalipörssin tehoilla 32+28=60. Myös kaudella 2002–2003 tehot 21+5=26 riittivät KalPan A-nuorten sisäisen piste- ja maalipörssin voittoon. Keinänen pelasi kauden aikana myös kaksi ensimmäistä Mestis-otteluaan. Varsinaisella Mestiksen tulokaskaudellaan 2003–2004 hän teki KalPassa ja alle 20-vuotiaiden maajoukkueessa yhteensä 42 runkosarjaottelussa tehot 13+16=29 sekä 11 playoff-ottelussa tehot 3+2=5. Keinänen voitti KalPan sisäisen tehotilaston lukemalla +26, joilla hän sijoittui koko Mestiksen tehotilastossa kolmanneksi. Keinänen voitti kauden päätteeksi Mestiksen-mestaruuden. Hän vahvisti kauden aikana vielä myös KalPan A-nuoria. Keinäsellä oli koko A-nuorten SM-liigan runkosarjan paras piste per peli -keskiarvo (1.83), kun hän teki 12 ottelussa 22 tehopistettä.


title: Aki Keinänen

text: Kaudella 2004–2005 Keinänen mahtui KalPan kokoonpanoon vain 26 runkosarja- ja viidessä playoff-ottelussa tehden niissä yhteensä tehot 6+3=9. Hän pelasi ison osan kaudestaan myös joukkueen A-nuorissa tehden 16 runkosarjaottelussa yhtä monta maalia, joilla Keinänen voitti KalPan sisäisen maalipörssin. Hän voitti KalPan Mestis-joukkueessa kauden päätteeksi mestaruuden. Joukkue nousi seuraavaksi kaudeksi SM-liigaan, jonne myös Keinäsellä oli sopimus. Hän ei lopulta jatkanut KalPassa ja jatkoi kaudella 2005–2006 vuoden mittaisella sopimuksella Mestis-uraansa TuTossa. Keinänen pelasi varsin vaisun runkosarjan tehden 11 tehopistettä, mutta kevään 2006 pudotuspeleissä hän jakoi tehoilla 3+2=5 TuTon sisäisen maalipörssin voiton Atte Saunamäen ja Timo Vuorisalon kanssa. Heidän edellään sisäisessä pistepörssissä oli vain Tero Forsell. Keinänen voitti kauden päätteeksi Mestis-pronssia. Hän teki huhtikuussa 2006 vuoden mittaisen jatkosopimuksen TuTon kanssa.


title: Aki Keinänen

text: Keinänen oli kaudella 2006–2007 TuTon kolmanneksi paras maalintekijä 17 osumallaan, kuten myös kaudella 2007–2008 20 osumallaan. Jälkimmäisellä kaudella hän sijoittui koko Mestiksen maalipörssissä kuudenneksi ja jakoi pistepörssin kymmenennen sijan KooKoon George Nistasin ja Hokin Jarkko Hattusen kanssa. Keinänen voitti kauden päätteeksi Mestiksen mestaruuden.


title: Aki Keinänen

text: Huhtikuussa 2008 Keinänen siirtyi viikoksi try-outille SM-liigajoukkue Porin Ässiin, jonne hän sai koejaksonsa päätteeksi 1+1-vuotisen sopimuksen. Keinänen oli alkukauden 2008–2009 sairastuvalla ja hän teki liigadebyyttinsä 23. syyskuuta 2008 Helsingin IFK:ta vastaan. Keinänen pelasi heti Ässien ykkösketjussa Derek Damonin ja Marko Kivenmäen rinnalla. Liigauransa avausmaalin hän teki kolmannessa ottelussaan 27. syyskuuta 2008 ylivoimalla Turun Palloseuraa vastaan. Keinänen palkittiin ottelun "Ilta-Sanomien" yhden tähden tähtipelaajana. Marraskuussa 2008 Ässät vuokrasi hänet joulutaukoon asti ulottuneella sopimuksella TuToon. Tammikuussa 2009 Keinänen lainattiin sinne uudestaan toistaiseksi voimassa olleella sopimuksella, mutta siirtotakarajalla hän palasi loppukaudeksi Ässien vahvuuteen. Keinäsen SM-liigan tulokaskausi toi yhteensä 29 runkosarjaottelussa tehot 3+2=5 sekä 14 playout- ja liigakarsintaottelussa yhden syöttöpisteen. Ässät ei kuitenkaan käyttänyt Keinäsen sopimuksessa ollutta optiota.


title: Aki Keinänen

text: Kaudeksi 2009–2010 Keinänen palasi vuoden mittaisella sopimuksella TuToon. Hän oli tehoilla 23+20=43 joukkueen paras maalintekijä ja kolmanneksi paras pistemies. Keinänen jakoi Mestiksen maalipörssin viidennen sijan KooKoon Mikko Liukkosen kanssa ja sijoittui pistepörssissä kymmenenneksi. Kaudella 2011–2012 hän voitti koko sarjan maalipörssin ja palkittiin kauden päätteeksi Kai Nurminen -palkinnolla. Kaudella 2012–2013 Keinänen jakoi 20 osumallaan Mestiksen maalipörssin toisen sijan viiden muun pelaajan kanssa edellään vain Sportin Tomi Pekkala. Hän voitti kauden päätteeksi Mestis-pronssia. Elokuussa 2012 Keinäsen sopimusta TuTon kanssa jatkettiin kahdella vuodella kevääseen 2015 saakka.


title: Aki Keinänen

text: Keinänen teki kaudella 2013–2014 Mestiksen yhden kauden piste-ennätyksensä tehoilla 21+24=45. Hän oli TuTon paras maalintekijä ja jakoi Mestiksen maalipörssin yhdeksännen sijan KooKoon Jan-Mikael Juutilaisen kanssa. Keinänen voitti koko kevään 2014 pudotuspelien pistepörssin tehoilla 8+10=18. Hän voitti kauden päätteeksi Mestis-pronssia ja valittiin sarjan toiseen tähdistökentälliseen. Kaudeksi 2014–2015 Keinänen nimettiin TuTon varakapteeniksi. Elokuussa 2014 hänen sopimustaan jatkettiin taas kahdella vuodella kevääseen 2017 saakka.


title: Aki Keinänen

text: Kaudella 2014–2015 Keinänen nousi TuTon varakapteeniksi. Hän oli joukkueen paras maalintekijä ja jakoi TuTon sisäisen pistepörssin voiton Tuukka Pulliaisen kanssa. He jakoivat Mestiksen pistepörssin kuudennen sijan SaPKon Mikko Nuutisen kanssa. Keinänen nousi kauden aikana myös 169. TuTo-osumallaan joukkueen seurahistorian kaikkien aikojen runkosarjan maalipörssin kärkeen Markku Vuorisalon ohi. Hänet valittiin kauden päätteeksi sarjan toiseen tähdistökentälliseen. Kaudeksi 2015–2016 Keinänen nimettiin TuTon kapteeniksi. Hänen kautensa päättyi kuitenkin jo joulukuussa 2015 leikkaushoitoa vaatineen olkapäävamman vuoksi.


title: Aki Keinänen

text: Kaudella 2016–2017 Keinänen oli TuTon paras pistemies ja maalintekijä tehoilla 25+24=49, joilla hän sijoittui Mestiksen pistepörssissä neljänneksi. Pudotuspeleissä Keinänen jakoi joukkueen sisäisen pistepörssin voiton Tuukka Pulliaisen kanssa tehoilla 4+5=9. Marraskuussa 2016 hän jatkoi sopimustaan TuTon kanssa kahdella vuodella kevääseen 2019 saakka. Keinänen palkittiin kauden päätteeksi Veikkauksen kultainen kypärä kilpailun -voittajana ja hänet valittiin Mestiksen toiseen tähdistökentälliseen. Kauden 2017–2018 päätteeksi Keinänen voitti Mestis-hopeaa. Hän voitti myös Suomen Cupin.


title: Aki Keinänen

text: Keinänen ei pelannut TuTossa enää viimeistä sopimuskauttaan, vaan hän ilmoitti omaehtoisesti lopettavansa pelaajauransa toukokuussa 2018.


title: Aki Keinänen

text: Keinänen pelasi nuorten maaotteluita. Hän pelasi myös kaksi B-maaottelua Mestis-pelaajista kootussa joukkueessa Minskissä Valko-Venäjän alle 20-vuotiaiden maajoukkuetta vastaan marraskuussa 2004.


title: Severi Sillanpää

text: Severi Matias Sillanpää (s. 7. helmikuuta 1988) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan keskushyökkääjä. Sillanpää on profiloitunut puolustavaksi alempien ketjujen sentteriksi. Hän saa vastuuta alivoimalla.


title: Severi Sillanpää

text: Sillanpää on Porin Ässien kasvatti. Hän oli kaudella 2003–2004 joukkueen C-nuorten paras pistemies tehoilla 9+22=31. Sillanpää voitti B-nuorten SM-hopeaa vuonna 2006, jolloin hän toimi Ässien varakapteenina. Sillanpää voitti myös A-nuorten SM-hopeaa vuonna 2008. Saman vuoden huhtikuussa hän solmi vuoden mittaisen SM-liigasopimuksen Ässien kanssa. Sillanpää pelasi kaudella 2008–2009 SM-liigassa 24 runkosarjaottelua tehopistein 1+2=3 sekä 14 playout- ja karsintasarjaottelua tehopistein 3+4=7. Hän teki liigadebyyttinsä 11. lokakuuta 2008 Espoo Bluesia vastaan. Liigauransa avausmaalin Sillanpää teki 22. tammikuuta 2009 vieraissa Kalevan Palloa vastaan. Hän oli tehoilla 2+4=6 kevään 2009 liigakarsintojen paras pistemies joukkuetoverinsa Matti Kuparisen kanssa. Sillanpää pelasi noin puolet kaudestaan vielä A-nuorissa. Helmikuussa 2009 hän teki vuoden mittaisen jatkosopimuksen Ässien kanssa.


title: Severi Sillanpää

text: Ensimmäisellä kokonaisella SM-liigakaudellaan 2009–2010 Sillanpää teki 56 runkosarjaottelussa tehot 5+10=15. Joulukuussa 2009 hän teki kaksivuotisen jatkosopimuksen Ässien kanssa. Kaudella 2010–2011 Sillanpää teki SM-liigan yhden kauden piste-ennätyksensä tehoilla 10+10=20. Kaudella 2011–2012 hän teki liigan yhden kauden maaliennätyksensä 12 osumallaan. Lokakuussa 2011 Sillanpää teki taas kaksivuotisen jatkosopimuksen Ässien kanssa. Kauden 2012–2013 päätteeksi hän voitti Suomenmestaruuden. Kauden 2013–2014 päätyttyä Sillanpäällä oli tilillään peräti 292 peräkkäistä SM-liigan runkosarjaottelua.


title: Severi Sillanpää

text: Kaudeksi 2014–2015 Sillanpää siirtyi kaksivuotisella KHL-sopimuksella Jokereihin. Lokakuun 2014 alussa joukkue lainasi hänet joulutaukoon ulottuvalla sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Sillanpää jäi tämänkin jälkeen hyvin pieneen rooliin Jokereissa ja pelasi siellä kauden aikana kolme ottelua. Hän vietti kevätkautensa lähinnä lainalla Mestis-joukkue Kiekko-Vantaassa.


title: Severi Sillanpää

text: Heinäkuussa 2015 Jokerit purki Sillanpään sopimuksen. Hän neuvotteli tämän jälkeen kasvattajaseuransa Ässien kanssa, mutta Sillanpään palkkapyyntö osoittaui seuralle kuitenkin liian suureksi. Lokakuussa Sillanpää siirtyi lopulta kuukauden mittaisella sopimuksella JYPiin paikkaamaan loukkaantumisia. Lyhyen pestinsä jälkeen hän siirtyi 31. tammikuuta 2016 asti ulottuvalla sopimuksella Mestis-joukkue TuToon. Vuoden 2016 vaihteessa Sillanpää siirtyi kuitenkin loppukauden 2015–2016 kattavalla sopimuksella Hämeenlinnan Pallokerhon riveihin. Hänen teholukemansa +2 oli Julius Valtosen ohella HPK:n paras. Huhtikuussa 2016 Sillanpää teki joukkueen kanssa kaksivuotisen jatkosopimuksen. Kaudella 2017–2018 hän edusti HPK:ta myös Spengler Cupissa.


title: Severi Sillanpää

text: Syyskuussa 2018 Sillanpää vahvisti ottelukohtaisella sopimuksella Suomi-sarjajoukkue Karhu HT:tä Suomen Cupissa. Saman kuun puolessä välissä hän palasi kuukauden mittaisella try-out -sopimuksella kasvattajaseuraansa Porin Ässiin. Sillanpää sai lokakuussa joukkueeseen loppukauden 2018–2019 kattavan jatkosopimuksen.


title: Severi Sillanpää

text: Sillanpää on toisen polven liigakiekkoilija, sillä hänen isänsä Kimmo pelasi omalla urallaan Ässissä yli 300 SM-liigaottelua.


title: QantasLink

text:
QantasLink on australialaisen Qantas-lentoyhtiön aputoiminimi, jota yhtiö käyttää alueellisessa ja syöttöliikenteessä. QantasLinkin lentoja operoivat Qantasin tytäryhtiöt Eastern Australia Airlines, Network Aviation ja Sunstate Airlines sekä ostopalveluna Cobham Aviation. Kaikki koneet on maalattu Qantasin väreihin.
Heinäkuussa 2016:


title: QantasLink

text: QantasLinkin Eastern Australia Airlinesin operoimat kohteet:


title: Ruukinkoulu

text:
Ruukinkoulu on vuonna 2003 valmistunut koulurakennus Juankoskella Kuopiossa. Päivisin Ruukinkoulussa opiskelevat Juankosken koulun (entinen yläaste) ja Juankosken lukion oppilaat. Iltaisin rakennus on Juankosken kansalaisopiston käytössä.
Ruukinkoulussa on moderni arkkitehtuuri. Erityisesti on kiitelty tehokasta tilankäyttöä ja värimaailmaa.


title: Ruukinkoulu

text: Koulu on kaksikerroksinen. Koulun sydän on musiikin luokka, joka on yhdistettävissä Agora-nimiseen ruokasalin kanssa. Lisäksi alakerrassa on puukäsityöluokka, liikuntasali, luokkatiloja sekä Agora (ruokasali, juhlasali) jota käyttävät kaikki koulut. Yläkerrassa on luonnontieteen luokat sekä lukion tilat.


title: Ruukinkoulu

text: Vuoden 2011 keväällä lukion puolen pääsisäänkäynnin katos romahti suunnitteluvirheen takia. Katoksen päälle oli kertynyt suuri määrä lunta, joka oli aiheuttanut tukijalan pettämisen. Henkilövahingoilta kuitenkin säästyttiin.


title: Pantteripallokala

text: Pantteripallokala ("Tetraodon nigroviridis") on värikäs kaakkoisaasialainen pallokalalaji. Sitä on vaikea erottaa kongonpallokalasta ja viherpallokalasta.


title: Pantteripallokala

text:
Pantteripallokala voi kasvaa 15 cm pitkäksi. Sillä on valkea vatsapuoli, ja selkäpuolella kellanvihreällä pohjalla tummia pilkkuja. Sen vartalo on kömpelön kulmikas; viherpallokala on sitä virtaviivaisempi.
Pantteripallokaloja tavataan luonnossa Aasiassa Sri Lankan ympäristöstä Indonesiaan ja Pohjois-Kiinaan. Se elää aikuisena joissa, puroissa ja tulva-altaissa.


title: Pantteripallokala

text:
Pantteripallokala on melko aggressiivinen kala.
Pantteripallokala kutee murtovedessä. Sitä voi pitää akvaariossa vähän aikaa makeassa vedessä, mutta kasvaessaan sen pitää päästä murtoveteen. Meriveteenkään pantteripallokalaa ei tule päästää.


title: Pierre Jabouille

text: Pierre Jabouille (1875 – 14. toukokuuta 1947 Pariisi) oli ranskalainen lintutieteilijä.


title: Pierre Jabouille

text: Jabouille toimi siviilihallinnon virkamiehenä Ranskassa, kunnes vuonna 1905 sai siirron Indokiinaan asioiden hoitajaksi. Hän työskenteli siellä 28 vuotta, toimien eri viroissa, lopulta kuvernöörinä. Hän keräsi lintuja ja nimesi yhdessä Delacourin kanssa keisarifasaanin ("Lophura imperialis"), ruskopääpyyn ("Arborophila cambodiana") ja vietnaminnakkelin ("Sitta solangiae") sekä useita alalajeja.


title: Pierre Jabouille

text: Jäätyään eläkkeelle 1933 Jabouille asettui Clèresiin, jatkoi indokiinalaisten lintujen tutkimista ja osallistui "L'Oiseau"n, ranskalaisen lintutieteellisen lehden toimittamiseen. Hän kirjoitti useita tieteellisiä artikkeleita Indokiinan ja Kiinan linnuista ja osallistui joidenkin kirjojen kirjoittamiseen. Hän kuului British Ornithologists' Unioniin vuodesta 1925 lähtien.


title: Tammisaaren maalaiskunnan vaakuna

text: Tammisaaren maalaiskunnan vaakuna on saanut aiheensa Tammisaaren maalaiskunnan nimestä, johon vaakunan tammenoksa viittaa. Lisäksi aihe on suorassa yhteydessä Tammisaaren kaupungin vaakunaan. Aaltokoro ja kala viittaavat sijaintiin rannikolla ja merkittävään saaristokalastukseen.


title: Tammisaaren maalaiskunnan vaakuna

text: Vaakunan on suunnitellut A. W. Rancken, ja se vahvistettiin käyttöön 3. maaliskuuta 1953. Vaakunan selitys on ”hopeakentässä pystyssä vihreä tammenoksa, jossa lehtiä ja alaosassa kaksi punaista terhoa; alapuolella sininen aaltokoroinen tyviö, jossa hopeinen, punavaruksinen kala”. Vaakuna muuttui epäviralliseksi kotiseutuvaakunaksi 1977 kun kunta liittyi Tammisaaren kaupunkiin.


title: Ihmebantu

text:
Ihmebantu on seitsenosainen suomalainen sketsisarja, jota esitettiin Yle TV1 -kanavalla kesällä 2009. Sarja julkaistiin DVD:nä 3. kesäkuuta 2010 ja uusintana TV2:lla keväällä 2014.
Ihmebantussa yritettiin murtaa joitakin sketsisarjoihin muodostuneita kliseitä, kuten useita saman idean ympärille rakennettuja ns. vakiosketsejä ja samojen näyttelijöiden käyttöä. Varsinaisen ydinryhmän lisäksi sarjassa esiintyykin useita muita näyttelijöitä. Ihmebantun huumori on varsin mustaa, ja sarja on muutenkin hyvin tummasävyinen. Sarja on kielletty alle 15-vuotiailta.Yle siirsi sarjan ensimmäisen esityskierroksen kevään 2009 ilta-ajasta keskikesän yöaikaan.


title: Ihmebantu

text: Ihmebantu palkittiin parhaana komediasarjana sekä Kultainen TV- että Venla-gaalassa vuonna 2010.


title: Kultapallokala

text: Kultapallokala ("Tetraodon mbu") on afrikkalainen pallokalalaji. Se on makean veden pallokaloista suurin.


title: Kultapallokala

text: Kultapallokala voi kasvaa lähes 70 cm pitkäksi. Se on vatsapuolelta kellanvalkea, selkäpuolelta ruskeatäpläinen. Se on normaalisti litteän laatikon muotoinen, mutta voi säikähtäessään pullistaa itsensä palloksi.


title: Kultapallokala

text: Kultapallokaloja tavataan luonnossa Afrikassa Tanganjikajärven ja Kongojoen vesistöissä.


title: Kultapallokala

text:
Nuoria kultapallokaloja pidetään joskus akvaarioissa muiden lajien joukossa, mutta ne saattavat muuttua aggressiiviseksi, ja jo niiden suuri koko ja isot hampaat tekevät niistä uhkan monelle lajille.
Kultapallokala syö simpukoita ja muita selkärangattomia sekä pieniä kaloja. Se elää keskikovassa, happamuudeltaan neutraalissa vedessä, jonka lämpötila on 24-26C.


title: Stig Holmqvist

text: Stig Holmqvist (s. 13. helmikuuta 1936) on entinen suomalainen jalkapalloilija ja jalkapallovaikuttaja.


title: Stig Holmqvist

text: Holmqvist nousi HIFK:n kokoonpanoon 1950-luvulla sen pelatessa Suomi-sarjassa. Hän oli mukana nostamassa HIFK:n takaisin mestaruussarjaan ja voitti sen riveissä Suomen mestaruuden 1959 ja 1961. Kaudeksi 1963 Holmqvist siirtyi Suomi-sarjaan pudonneeseen Helsingin Jalkapalloklubiin. HJK nousi heti takaisin pääsarjatasolle ja voitti seuraavalla kaudella mestaruuden. Holmqvist pelasi urallaan vielä Upon Pallossa ja Tapion Hongassa.


title: Stig Holmqvist

text: Holmqvist nousi maajoukkueeseen vuonna 1959. Hän pelasi kaikkiaan 21 maaottelua, joissa hän teki yhden maalin.


title: Stig Holmqvist

text: Pelaajauran jälkeen Holmqvist toimi Suomen Palloliiton pääsihteerinä vuosina 1985-1989.


title: Bad Deutsch-Altenburg

text: Bad Deutsch-Altenburg on kunta Itävallan itäosassa, Ala-Itävallan osavaltiossa 50 kilometriä Wienistä kaakkoon. Siellä on noin 1 400 asukasta. Alueella on ollut asutusta roomalaisajoista lähtien, ja sen liepeillä sijaitsee Carnuntumin arkeologinen kaivauspaikka. Kunnassa on terveyskylpylä.


title: Ylä-Pannonia

text: Ylä-Pannonia eli "Pannonia Superior" oli roomalainen provinssi. Sen muodosti keisari Trajanus noin vuonna 106 jakamalla Pannonian provinssin kahteen osaan. Provinssin pääkaupungiksi tuli Carnuntum nykyisen Bad Deutsch-Altenburgin lähistöllä.


title: Ylä-Pannonia

text: Septimius Severus oli Ylä-Pannonian kuvernöörinä ennen kuin hänestä tuli Rooman keisari vuonna 193.


title: Ylä-Pannonia

text: Ylä-Pannonian halki kulki Meripihkatieksi kutsuttu kauppareitti.


title: Mikael Granskog

text: Mikael Granskog (s. 26. maaliskuuta 1961 Maarianhamina) on entinen suomalainen jalkapalloilija.


title: Mikael Granskog

text: Keskuspuolustajana pelannut Granskog on ahvenanmaalaisen IFK Mariehamnin kasvatti. Hän siirtyi kaudeksi 1981 ruotsalaiseen IFK Norrköpingiin. Granskog pelasi Norrköpingissä kuusi kautta, joista viisi Allsvenskanissa. Otteluita seurassa hänelle kertyi 82. Granskog pelasi tämän jälkeen vielä useita vuosia alemmissa sarjoissa Ruotsissa.


title: Mikael Granskog

text: Granskog oli ensimmäinen ahvenanmaalainen pelaaja miesten maajoukkueessa noustessaan sinne vuonna 1982. Hän pelasi urallaan kaikkiaan 24 maaottelua.


title: Mikael Granskog

text: Pelaajauran jälkeen Granskog on toiminut muun muassa IFK Mariehamnin jalkapallojaoston puheenjohtajana.


title: Julianne Klemm

text: Julianne Klemm on yhdysvaltalainen televisiokäsikirjoittaja, joka työskenteli erityisesti 1990-luvulla animaatioiden parissa. Hän käsikirjoitti jaksoja sarjoihin, kuten Beetlejuice, Prätkähiiret, X-Men, Where's Waldo? ja Mighty Morphin Power Rangers.


title: Carnuntum

text: Carnuntum oli tärkeä roomalaisten leiri, myöhemmin noin 50 000 asukkaan kaupunki, nykyisessä Itävallassa Bad Deutsch-Altenburgin liepeillä 40 km Wienistä itään. Kun keisari Trajanus noin vuonna 106 jakoi Pannonian provinssin kahteen osaan, Carnuntumista tuli Ylä-Pannonian pääkaupunki.


title: Carnuntum

text: Keisari Septimus Severus antoi vuonna 194 sekä Carnuntumille että Ala-Pannonian pääkaupungille Aquincumille (lähellä nykyistä Budapestia) korkeamman kaupunginarvon "colonia". Hän osoitti siten kiitollisuuttaan Pannoniaan sijoitetuille legioonille, jotka olivat valinneet hänet valtaistuimelle.


title: Carnuntum

text: Alueella on aloitettu kaivaukset 1870, mutta esiin on kaivettu vasta alle prosentin verran. Se on nykyisin suosittu matkailukohde.


title: Carnuntum

text: Carnuntumista on vuonna 2011 löytynyt maatutkan avulla gladiaattorikoulu, jonka esiin kaivamista suunnitellaan. Kouluun kuului vankisellejä, sillä oppilaat olivat rikollisia tai sotavankeja, yleensä orjia. Koulua ympäröi hauta-alue, jonne harjoituksissa kuolleet haudattiin.


title: Árpádin silta

text: Árpádin silta () on Tonavan ylittävä silta Unkarin pääkaupungissa Budapestissä. Se sijaitsee Margitinsaaren pohjoispäässä ja yhdistää Budan ja Pestin toisiinsa. Árpádin silta on pääkaupungin pohjoisin silta ja koko Unkarin pisin silta. Sen pituus ajoluiskineen on noin kaksi kilometriä, kaariaukkojen ulkoreunojen väli 928 metriä.


title: Árpádin silta

text: Silta on saanut nimensä Unkarin ensimmäisen hallitsijan, ruhtinas Árpádin mukaan.


title: Amok (ruoka)

text: Amok on kambodžalainen perinneruoka, joka on valmistettu höyrytetystä kalasta ja tarjoillaan banaaninlehdellä. Amok kuuluu myös thaikeittiöön.


title: Reg Empey

text: Sir Reg Empey (s. 26. lokakuuta 1947 Belfast) on pohjoisirlantilainen Ulster Unionist Partyn poliitikko, joka toimi virkaatekevänä Pohjois-Irlannin ensimmäisen ministerin virassa vuonna 2001.


title: Peter Robinson

text: Peter Robinson (s. 29. joulukuuta 1948) on pohjoisirlantilainen Democratic Unionist Partya edustava poliitikko. Hän on toiminut vuodesta 2008 Pohjois-Irlannin ensimmäisenä ministerinä. Tässä virassa hän seurasi Ian Paisleya. Vuoden 2010 alussa hän joutui jättämään aluejohtajan tehtävän kuudeksi viikoksi vaimonsa Iris Robinsonin seksiskandaalin takia. Muutama kuukausi myöhemmin, toukokuussa 2010, Robinson hävisi Britannian parlamenttivaaleissa parlamenttipaikkansa Alliance Party of Northern Irelandin Naomi Longille. Hän oli toiminut House of Commonsin jäsenenä yli kolmenkymmenen vuoden ajan, vuodesta 1979.


title: Ulsterin unionistipuolue

text: Ulsterin unionistipuolue (, "UUP") on pohjoisirlantilainen puolue, jonka tavoitteena on pitää Pohjois-Irlanti osana Yhdistynyttä kuningaskuntaa. Tätä unionismia kannattavista puolueista UUP on suurin ja menestynein. Se hallitsi Pohjois-Irlantia vuosina 1921-1979. Sillä oli pitkään tiivis yhteys Britannian konservatiivipuolueeseen.


title: Ulsterin unionistipuolue

text: Vuoden 1998 Pitkänperjantain sopimuksen jälkeen UUP:n suosio kääntyi laskuun, ja vuoden 2010 Britannian parlamenttivaaleissa se ei saanut yhtään edustajaa. Vuonna 2015 se palasi alahuoneeseen kahdella edustajalla. Vuonna 2017 se menetti paikat jälleen. Sen osuus Pohjois-Irlannin äänistä oli 10,3%.


title: Ulsterin unionistipuolue

text: UUP:n puheenjohtaja vuosina 1995-2005 oli David Trimble, joka sai Nobelin rauhanpalkinnon 1998 yhdessä John Humen kanssa.


title: Ulsterin unionistipuolue

text: UUP:n Jim Nicholson on ollut Euroopan Parlamentin jäsen vuodesta 1989.


title: Demokraattinen unionistipuolue

text: Demokraattinen unionistipuolue (engl. "Democratic Unionist Party", DUP) on pohjoisirlantilainen puolue, jonka tavoitteena on pitää Pohjois-Irlanti osana Yhdistynyttä kuningaskuntaa.


title: Demokraattinen unionistipuolue

text: Ian Paisley perusti puolueen vuonna 1971. Pohjois-Irlannin ensimmäinen ministeri, Peter Robinson, edustaa nykyään puoluetta.


title: Kenneth Rogoff

text: Kenneth Saul ”Ken” Rogoff (s. 22. maaliskuuta 1953) on Kansainvälisen valuuttarahaston IMF:n entinen pääekonomisti. Hän toimii taloustieteen professorina yhdysvaltalaisessa Harvardin yliopistossa. Rogoff on Project Syndicaten kolumnisti.


title: Kenneth Rogoff

text: Rogoff pelasi nuorempana myös shakkia. Hän lopetti uransa vuonna 1980, mutta hän ehti saada suurmestarin arvonimen.


title: Bill White

text: William Earl ”Bill” White (26. elokuuta 1939 Toronto – 21. toukokuuta 2017) oli kanadalainen jääkiekkoilija ja valmentaja. Hän oli NHL:n parhaita puolustajia 1970-luvulla.


title: Gunsmoke

text: Gunsmoke oli yhdysvaltalainen lännensarja, jota esitettiin radiossa 1952–1961 ja televisiossa 1955–1975. Sarjan televisioversio on "Simpsonien" jälkeen pitkäikäisin Yhdysvalloissa parhaaseen katseluaikaan lähetetty televisiosarja.


title: Gunsmoke

text: Sarjan tapahtumat sijoittuvat 1800-luvun lopun Dodge Cityyn Kansasiin. Sarjan päähenkilönä on U. S. Marshal Matt Dillon, jota radiossa esitti William Conrad ja televisiossa James Arness.


title: Gunsmoke

text: CBS:n ohjelmajohtaja Harry Ackerman oli 1949 tuottanut kaksi pilottijaksoa, joissa ensimmäisessä pääroolissa oli Rye Billsbury ja jälkimmäisessä Howard Culver. Hanke kuitenkin kaatui. Toisaalla tuottaja-ohjaaja Norman MacDonnel ja käsikirjoittaja John Meston olivat etsineet mahdollisuutta aikuisille suunnatun lännensarjan tekoon, sillä sen hetkiset sarjat, kuten "The Lone Ranger", "The Cisco Kid" ja "Red Ryder" oli tarkoitettu ensisijaisesti lapsille. Vuonna 1952 MacDonnel esitti CBS:lle ajatuksensa. Sattumalta CBS oli juuri samaan aikaan päättänyt lopettaa jännityssarjan "Operation Underground", ja MacDonnel sai viikon aikaa uuden sarjan käynnistämiseksi.


title: Gunsmoke

text: Sekä MacDonnel että Meston halusivat sarjan pääroolia, liittovaltion seriffiä Matt Dillonia, esittämään William Conradin, mutta CBS vastusti ajatusta. Conradin ylipainoisuus oli yleisön tiedossa tämän elokuvaroolien ansiosta, ja lisäksi hän oli jo turhan tuttu ääni radiosta. Hän onnistui kuitenkin koe-esiintymisessään vakuuttavasti, joten hänet valittiin rooliin. Sarjan käsikirjoittajaksi palkattiin Walter Newman ja musiikin säveltäjäksi Rex Koury. Ensimmäinen jakso oli pitkälti rakennettu Matt Dillonin ympärille, mutta kahdesta jakson sivuhenkilöstä tuli myöhemmin sarjan vakiohahmoja. Nämä olivat Parley Baerin esittämä apulaisseriffi Chester Wesley Proudfoot ja kaupungin synkkäilmeinen lääkäri Charles ”Doc” Adams, jota esitti Howard McNear. Piakkoin sarjaan tuli myös neljäs vakioesiintyjä, Georgia Ellisin esittämä saluunatyttö Kitty.


title: Gunsmoke

text: "Gunsmoken" ensimmäinen jakso lähetettiin 26. huhtikuuta 1952 ja viimeinen 18. kesäkuuta 1961. Kaikkiaan 30 minuutin kestoisia jaksoja tehtiin noin 480 kappaletta. Sarja sai kiitosta realismistaan, jonka suhteen sitä verrattiin toiseen samaan aikaan esitettyyn radiosarjaan, "Dragnetiin", vaikka molemmat olivatkin muuten hyvin erityyppisiä. Radiokuunnelmiin erikoistuneen kirjailija John Dunningin mukaan harrastajien keskuudessa "Gunsmokea" pidetään eräänä kaikkien aikojen parhaista radiosarjoista, huomioon ottaen kaikki lajityypit.


title: Gunsmoke

text: "Gunsmoken" televisioversion mahdollisuutta alettiin miettiä jo vuonna 1953. MacDonnel olisi mielellään käyttänyt samaa roolitusta kuin radiosarjassakin, mutta erityisesti William Conradin entisestään noussut ylipaino oli ongelma, sillä hänen ulkonäkönsä ei vastannut kuulijoille Matt Dillonista muodostunutta mielikuvaa. Lopulta CBS otti vastuun sarjasta pois MacDonnelilta ja korvasi kaikki pääroolien näyttelijät uusilla, tosin myös radiosarjan näyttelijöille järjestettiin muodollinen koe-esiintyminen. Matt Dillonin rooliin oli alun perin ajateltu John Waynea, joka kuitenkin kieltäytyi, sillä se olisi saattanut vaikeuttaa hänen menestyksekästä uraansa elokuvissa. Lopulta rooliin valittiin Waynen suosittelema James Arness. John Wayne kuitenkin esitteli sarjan ensimmäisen jakson televisiossa. Kittyn roolin sai Amanda Blake ja Milburn Stonesta tuli uusi Doc Adamsin esittäjä. Chester Proudfootin sukunimi muutettiin Goodeksi, ja roolin esittäjäksi tuli Dennis Weaver.


title: Gunsmoke

text: William Conrad oli katkera siitä, ettei saanut tehdä rooliaan televisiossa, ja alkoi karttaa haastatteluja, erityisesti jos häneltä haluttiin kysyä hänen radiourastaan. Televisiosta Conrad tuli myöhemmin tunnetuksi muun muassa roolistaan yksityisetsivä Cannonina.


title: Gunsmoke

text: "Gunsmoken" ensimmäinen jakso lähetettiin televisiossa syyskuussa 1955, ja toisella kaudellaan sarja nousi kymmenen katsotuimman joukkoon, ja pian sen jälkeen kärkipaikalle. Sillä sijalla sarja pysyi vuoteen 1961, jonka jälkeen sen pysyi kahdenkymmenen joukossa vuoteen 1964 asti. Takaisin kahdenkymmenen joukkoon sarja nousi vuonna 1967 ja pysyi siellä, kunnes katsojaluvut putosivat sarjan viimeisellä kaudella.


title: Gunsmoke

text: Sarjan päättyessä 1975 sitä oli tehty kaikkiaan 633 jaksoa, joista 233 puolen tunnin ja loput tunnin kestoisia. 1980- ja 1990-luvuilla tehtiin lisäksi viisi "Gunsmoke"-televisioelokuvaa, joissa kaikissa pääroolissa esiintyi James Arness.


title: Gunsmoke

text: Sen lisäksi, että "Gunsmoke" oli pitkään Yhdysvaltojen pitkäaikaisin prime time -televisiosarja, niin myös James Arness oli pitkäaikaisin saman roolihahmon esittäjä, kunnes syksyllä 2004 Kelsey Grammer sivusi ennätystä Frasier Cranena.


title: Jarmo Hirvasoja

text: Jarmo Juhani Hirvasoja (s. 4. syyskuuta 1954 Oulu) on entinen suomalainen jääspeedwayajaja.


title: Jarmo Hirvasoja

text:
Hirvasoja voitti vuonna 1990 jääspeedwayn maailmanmestaruuden ja on lajin ainoa suomalainen maailmanmestari. vuonna 1985 hän voitti lajin MM-hopeaa ja vuosina 1984 ja 1988 joukkuekilpailun
MM-pronssia. Suomen-mestaruuksia Hirvasoja voitti seitsemän vuosina 1982–1991.


title: Jarmo Hirvasoja

text: Hirvasoja edusti Oulun Moottorikerhoa. Siviiliammatiltaan hän on putkiasentaja. Hän lopetti uransa vuonna 1996 loukkaannuttuaan sisähallikilpailuissa Berliinissä.


title: Wulffmorgenthaler

text: Wumo, aiemmin Wulffmorgenthaler, on nettisarjakuva ja sanomalehtistrippi, jonka tekijät ovat tanskalaiset käsikirjoittaja-piirtäjäkaksikko Mikael Wulff ja Anders Morgenthaler. Sarjakuvan nimi on yhdistelmä kaksikon sukunimistä. Samanniminen tv-sarja sai ensi-iltansa tanskalaisella tv-kanavalla DR2 vuonna 2005.


title: Wulffmorgenthaler

text: Wulffmorgenthaler sai ensiesiintymisensä sarjakuvakilpailun osallistujana nimellä "Kalzone" vuonna 2001. Tuotos valmisteltiin muutama tunti ennen määräaikaa. Kilpailun voittanut sarjakuva julkaistiin pseudonyymillä "Pernille Richter Andersson", ja palkintona oli julkaisu kuukauden ajaksi tanskalaisessa sanomalehdessä Politiken. Samana vuonna sarjakuvasta tuli vakituinen DR:n verkkosivujen kulttuuriportaalissa, ja lokakuussa 2003 siitä tuli Politikenin päivittäinen sarjakuvastrippi.


title: Wulffmorgenthaler

text: Nettisarjakuvana Wulffmorgenthalerilla on noin 15 000 käyttäjää päivässä ja sarjakuvakonseptista tehtiin animaatiolyhytfilmien sarja MTV Europelle.


title: Wulffmorgenthaler

text: Sarjakuvalla on omalaatuinen tyyli, jonka haparoivat viivat ja väritykset näyttävät olevan tietokoneella piirrettyjä. Lähes jokainen strippi koostuu vain yhdestä kehyksestä, poiketen normaalista useamman kehyksen ajan myötä etenevästä kaavasta. Hahmot ja tilanteet vaihtelevat stripistä toiseen, mutta sarjakuvassa on useita vakiohahmoja, kuten "Tukaanipoika" (groteski miehen ja 28% tukaanin risteytys) ja "Kieroutunut hullu sekopäämajava" (englanniksi "Fucked-up Crazy-Ass Weirdo Beaver", näennäisen viaton eläinhahmo, joka jatkuvasti tekee uskomattoman omituisia tekoja). Maininnan arvoisia ovat myös Dick Bird (rasvatukkainen yrittäjä jonka tarjoustuotteet vaihtelevat stripistä toiseen), Werner (kovaonninen mutta onnellinen antisankari) ja tirkistelijä, joka toistuvasti kertoo naapurilleen kuinka viehättäviä hänen vaimonsa ja tyttärensä ovat. Pandat näyttäytyvät stripeissä usein väkivaltaisina petoina, joiden käytöksestä johtuen WWF:n johtaja on usein nöyrtynyt. Dalai Lama esiintyy sarjakuvassa toisinaan turhautuneena hänen valaistuneeseensa, joka viihtyy väkivaltaisten Leonard Cohen -fanien kanssa. Wulffmorgenthalerin vakiohahmojen esiintymiset ovat pikemminkin toistuvaa vitsiä kuin varsinaista jatkuvaa kertomusta.


title: Wulffmorgenthaler

text: Jonkin aikaa ihmiset kuvattiin sarjakuvassa vaatteitta. Verkkosivujen mukaan Morgenthaler "sai tarpeeksensa kyllästyttävään ihmisten vaatteiden piirtämisen pikkutarkkuuteen, joten hän vain lopetti sen." Joskus, kun tilanne vaati tiettyä asua tietyn roolin esittämiseen, ihmishahmot olivat puettuja. Myöhemmin kaikki hahmot piirrettiin puettuina, ja vanhemmat stripit muokattiin vaatetetuiksi.


title: Wulffmorgenthaler

text: Sarjakuvan sisältö vaihtelee vastavirran poliittisista kannanotoista absurdiin huumoriin, ja se tasapainoilee älykköhuumorin ja alapäähuumorin välillä. Myös veren paljoutta, seksuaalisia ilmauksia ja groteskia kuvitusta käytetään sanoman perille saattamiseksi. Wulffmorgenthalerin lukeminen on usein kuin ajatteluharjoitusta, sillä sille on ominaista tapa asettaa äärimmäisen tavallisia ihmisiä äärimmäisen epätavallisiin tilanteisiin tai päinvastoin. Tarinan huipentuma ilmentyy dialogin tai one-liner -sutkauksien muodossa kuvan alapuolelle kirjoitettuna. Wulffmorgenthalerin poikkeavan toteutuksen vuoksi se nojaa kirjalliseen ilmaisuun itseensä poiketen tavanomaisesta sarjakuvastripin viimeisen kehyksen huipentumasta. Mikään aihe ei ole tabu Wulffmorgenthalerin maailmassa. Sarjakuvassa on esiintynyt esimerkiksi Paavi, laiton seksi sekä abortoitujen sikiöiden syöminen päivälliseksi.


title: Wulffmorgenthaler

text: Wulffmorgenthaler oli plagiointikeskustelun kohteena, kun sarjakuvan lukijat valittivat tanskalaisen mainostoimiston DDB mainoksesta, joka mainosti Volkswagen Golf GT:tä. Mainoksen vitsi oli kopioitu Wulffmorgenthalerin stripistä. Wulffmorgenthaleria syytettiin internetissä kiertäneen valokuvan kopioinnista, johon Anders Morgenthaler totesi kaksikon ottaneen vaikutteita kuvasta ja pohjanneen stripin kuvaan, jonka he uskoivat olleen yksityisesti heille lähetetyn valokuvan.


title: Wulffmorgenthaler

text: Wulffmorgenthaler oli myös tanskalaisia lastenohjelmia parodisoiva tv-sarja, jossa Wulff, Morgenthaler ja heidän koomiset ystävänsä, Dolph, fasistinen virtahepo ja Margit, poliittisesti korrekti orava esittelevät lyhytfilmejä. Sarjan ainoa vakiohahmo on Tukaanipoika. Sarjan uusia hahmoja ovat Ansgar ja Loke, seksuaalisesti aktiivinen arkeologi ja hänen kollegansa, joka on sairaalloisen kammoinen "Vaginan", 50-luvun visailuohjelman osanottajia kohtaan. Muita sarjassa toistuvia osia ovat "Todellisuusshow", jonka pääosassa on Lefevren veljekset, toivoton koulukuvaaja Bent ja hänen jälkeenjäänyt avustajansa Bubber, jotka myyvät mattoja ja yrittävät päästä näyttelijöiksi, Asger Lesniak, joka käy läpi henkilökohtaista kostoretkeä hänen työpaikallaan usein käyvää kaveria vastaan, ja Bimmer, jonha pakkomielle on elämä tropiikissa.


title: Wulffmorgenthaler

text: Tv-sarja sai toisen, dokumentinomaisen tuotantokauden nimellä "Dolph og Wulff", jossa Dolph, fasistivirtahepo oli pääosassa.


title: Wulffmorgenthaler

text: Toinen tuotantokausi sai jatkoa, tällä kertaa myöhäisillan keskusteluohjelmana "Dolph og Wulff - med venner" (suom. Dolph ja Wulff - ystävien kera). Heidän ystäviään ovat seksihullu majava nimeltä Rocco sekä oranki nimeltä Finn. Rocco luotiin alun perin seksihulluksi oravaksi ensimmäistä tuotantokautta silmällä pitäen, mutta poliittisesti korrekti Margit-orava korvasi Roccon tuolloin.


title: John Dunning

text: John Dunning on seuraavien henkilöiden nimi:


title: Satoshi Ishii

text: Satoshi Ishii (s. 19. joulukuuta 1986) on japanilainen vapaaottelija ja entinen judoka.


title: Satoshi Ishii

text: Judourallaan Ishiin suurin saavutus on yli 100 kilogramman painoluokan olympiakulta Pekingin olympialaisissa 2008, missä hän voitti loppuottelussa Uzbekistanin Abdullo Tangrijevin. 2006 hän saavutti Aasian kisoissa hopeaa alle 100-kiloisissa. Vuonna 2007 hän voitti joukkuekilpailun maailmanmestaruuden sekä avoimen painoluokan kultaa Bangkokissa järjestetyissä universiadeissa. Avoimen painoluokan Japanin mestaruuden hän on voittanut vuosina 2006 ja 2008. Hän voitti alle 20-vuotiaiden maailman- ja Aasian-mestaruuden alle 100 kg:n painoluokassa 2004.


title: Satoshi Ishii

text: Pekingin olympiakultansa jälkeen Ishii siirtyi harjoittelemaan ammattilaisena vapaaottelua, minkä johdosta hänet erotettiin Japanin judoliitosta. Hän harjoittelee myös pystyottelua sekä brasilialaista jujutsua, josta hänellä on musta vyö.


title: Igor Prins

text: Igor Prins (s. 21. lokakuuta 1966 Pärnu) on virolainen jalkapallovalmentaja ja entinen maajoukkuetason keskikenttäpelaaja. Hän toimii Viron pääsarjassa pelaavan Tallinnan Levadian päävalmentajana kaudella 2009.


title: Igor Prins

text: Pelaajaurallaan Prins voitti Neuvosto-Viron mestaruuden Kalakombinaat/MEK Pärnun pelaajana vuosina 1985 ja 1986, ja Viron Meistriliigan mestaruuden Tallinnan Lantalan riveissä vuonna 1998 sekä Levadiassa vuosina 1999 ja 2000. Viron maajoukkueessa hän pelasi urallaan 20 ottelua.


title: Igor Prins

text: Ennen Levadian päävalmentajaksi siirtymistään Tarmo Rüütlin siirryttyä Floran peräsimeen hän oli ehtinyt toimia seuran apuvalmentajana vuodesta 2003 lähtien.


title: Pranab Mukherjee

text: Pranab Kumar Mukherjee (, s. 11. joulukuuta 1935 Kirnahar, Länsi-Bengali) on intialainen poliitikko, joka toimi maansa presidenttinä vuosina 2012–2017. Hän oli ennen presidenttiyttään Intian kongressipuolueen (INC) jäsen. 1980-luvun lopulla hän oli kolmen vuoden ajan itse perustamansa Rashtriya Samajwadi Congress -puolueen (RSC) johtaja, mutta palasi Intian kongressipuolueeseen Rajiv Gandhin pääministerikauden päätyttyä.


title: Pranab Mukherjee

text: Mukherjee toimi monissa ministerintehtävissä 1970-luvulta alkaen, muun muassa kauppaministerinä, puolustusministerinä, ulkoministerinä ja valtiovarainministerinä. Intian valtiovarainministeri hän on ollut tammikuusta 1982 joulukuuhun 1984, Indira Gandhin ollessa pääministeri, ja uudelleen tammikuusta 2009 kesäkuuhun 2012, Manmohan Singhin johtamassa hallituksessa. Hän jätti ministeriytensä pyrkiessään maansa presidentiksi, johon tehtävään hänet myös valittiin heinäkuussa 2012. Kauppaministerinä hän on toiminut tammikuusta 1980 tammikuuhun 1982 (Gandhin hallituksessa) sekä tammikuusta 1993 helmikuuhun 1995 (P. V. Narasimha Raon hallituksessa), puolustusministerinä toukokuusta 2004 lokakuuhun 2006 (Singhin hallituksessa) ja ulkoministerinä helmikuusta 1995 toukokuuhun 1996 (Raon hallituksessa) sekä lokakuusta 2006 toukokuuhun 2009 (Singhin hallituksessa).


title: Pranab Mukherjee

text: Mukherjee valittiin Intian parlamentin ylähuoneeseen Rajya Sabhaan ensimmäisen kerran vuonna 1969 ja hän toimi sen jäsenenä vuoteen 2004. Hänet uudelleenvalittiin vuosina 1975, 1981, 1993 ja 1999. Vuonna 2004 hänet valittiin ensimmäisen kerran Intian parlamentin alahuoneeseen, Lok Sabhaan, jossa hän edusti Jangipurin vaalipiiriä. Hänet valittiin toiselle Lok Sabha -kaudelleen vuonna 2009.


title: Pranab Mukherjee

text: Mukherjee toimi ylähuoneen johtajana () vuosina 1980–1985 ja alahuoneen johtajana vuosina 2004–2012.


title: Pranab Mukherjee

text: 25. heinäkuuta 2012 Mukherjeesta tuli Intian presidentti. Hänen toimikautensa kesti viisi vuotta.


title: Pranab Mukherjee

text: Mukherjee on naimisissa ja hänellä on vaimonsa Suvran kanssa kolme lasta, kaksi poikaa ja tytär. Hänen vanhempansa olivat Kamada Kinkar Mukherjee ja Rajlakshmi Mukherjee. Hänen isänsä oli vapaustaistelija, joka oli yli kymmenen vuotta vankeudessa vastustettuaan Intian brittihallintoa.


title: Pranab Mukherjee

text: Mukherjee on suorittanut Bachelor of Laws -tutkinnon oikeustieteessä ja Master of Arts -tutkinnot historiantutkimuksessa ja politiikan tutkimuksessa. Hänelle on myös myönnetty kunniatohtorin arvo (Doctor of Letters). Ennen poliittista uraansa hän työskenteli opettajana, toimittajana ja asianajajana.


title: Pranab Mukherjee

text: Mukherjee on kirjoittanut kirjat Mid-term Poll (julkaistu 1969), Beyond Survival: Emerging Dimensions of Indian Economy (1984), Off the Track (1987), Saga of Struggle and Sacrifice (1992) ja Challenges Before the Nation (on Indian National Congress) (1992).


title: Intianpallokala

text: Intianpallokala ("Tetraodon cutcutia") on aasialainen makean veden pallokalalaji. Se voi kasvaa 15 cm pitkäksi. Sen väri vaihtelee vihreän eri sävyissä kalan mielialan mukaan.


title: Töppöpallokala

text: Töppöpallokala ("Tetraodon leiurus", myös "Monotrete leiurus") on kaakkoisaasialainen makean veden pallokalalaji. Se voi kasvaa 15 cm pitkäksi. Sen vatsapuoli on valkoinen, selkä vaihtelee ruskean eri sävyissä. Pyrstön lähellä on selvästi erottuva ruskea täplä. Töppöpallokala syö lihapitoista ruokaa, johon kuuluu paljon kovakuorisia äyriäisiä. Liian pehmeällä ruoalla sen hampaat kasvavat ongelmaksi asti.


title: Pohjapallokala

text: Pohjapallokala ("Tetraodon miurus", entinen punapallokala) on afrikkalainen makean veden pallokalalaji. Sitä tavataan Kongojoen vesistössä. Se voi kasvaa 15 cm pitkäksi. Pohjapallokala on aggressiivinen muita lajeja kohtaan. Se viihtyy lähellä pohjaa, ja kaivautuu hienoon pohjahiekkaan niin että vain silmät jäävät esille. Sopiva vesi on pehmeää, hiukan hapanta ja lämpötilaltaan 24–27 °C Pohjapallokala syö kaloja ja rapuja.


title: Helsingin yliopiston Avoin yliopisto

text: Helsingin yliopiston Avoin yliopisto tarjoaa Helsingin yliopiston opetussuunnitelmien mukaisia opintoja lähes kaikista tiedekunnista. Opinnot ovat avoimia kaikille: ikä- tai pohjakoulutusvaatimuksia ei ole. Opettajina toimivat pääosin yliopiston omat opettajat ja opinnot voi liittää yliopistotutkintoon, jos opiskelijalla myöhemmin on tutkinnonsuoritusoikeus.


title: Helsingin yliopiston Avoin yliopisto

text: Helsingin yliopisto on järjestänyt avointa yliopisto-opetusta vuodesta 1977. Avoin yliopisto on Helsingin yliopiston erillinen laitos. Avoimessa yliopistossa on noin 40 työntekijää sekä lähes 350 tuntiopettajaa. Avoimella yliopistolla on toimipisteet Helsingissä ja Lahdessa ja opetusta järjestetään myös useissa yhteistyöoppilaitoksissa eri puolilla Suomea.


title: Helsingin yliopiston Avoin yliopisto

text: Avoimen yliopiston opinnot on suunniteltu niin, että ne on mahdollista suorittaa esimerkiksi työn ohessa. Verkko-opinnot voi suorittaa kokonaan etäopintoina vaikka ulkomailta. Muussakin opetuksessa hyödynnetään verkkoa erilaisilla tavoilla. Joissakin jaksoissa opiskelija voi valita, suorittaako kyseisen opintojakson esimerkiksi luentoina vai kirjatenttinä.


title: Helsingin yliopiston Avoin yliopisto

text: Vuonna 2016 opiskelijoita oli yhteensä 21 920.


title: Helsingin yliopiston Avoin yliopisto

text: Avoin yliopisto toteuttaa myös Helsingin yliopiston Studia Generalia -toimintaa.


title: Transitiivisuus

text: Transitiivisuus voi tarkoittaa seuraavia:


title: Transitiivisuus (kielioppi)

text: Transitiivisuus on verbin ominaisuus, jossa niiden valenssiin kuuluu objekti. Vastaavasti lausetta, jossa on objekti, kutsutaan transitiivilauseeksi. Joidenkin verbien, jotka tavallisesti ilmaisevat aikaansaamista tai abstraktia suhdetta, yhteydessä objekti on pakollinen. Tavallisempaa on kuitenkin, että objekti voidaan lisätä tai jättää lisäämättä riippuen siitä, halutaanko painottaa kohdetta vai itse toimintaa.


title: Transitiivisuus (kielioppi)

text: Transitiivisiin verbeihin liittyy lauseessa tavallisesti kaksi nominia, subjekti (tekijä) ja objekti (tekemisen kohde). Suomen kielessä subjektin sija on nominatiivi (päätteetön) ja objektin sija on joko akkusatiivi (päätteetön tai pääte -n), jos tekeminen kohdistuu koko asiaan, tai partitiivi (pääte takaäänteenä -a, jos sanavartalossa esiintyy takavokaali a, o tai u, tai etuäänteenä -ä, jos sanavartalossa ei esiinny takavokaaleja), jos tekeminen kohdistuu vain asian johonkin osaan.


title: Transitiivisuus (kielioppi)

text: Intransitiivinen verbi ilmaisee tekemistä, joka ei kohdistu mihinkään kohteeseen. Kun transitiiviverbiin liittyy kaksi nominia, joista toinen on subjekti (tekijä) ja toinen objekti (tekemisen kohde), intransitiiviverbiin liittyy vain yksi nomini, joka on subjekti (tekijä). Koska suomessa ei kuitenkaan ole indoeurooppalaisille kielille tyypillistä muodollista subjektia (ruotsin det, englannin it, saksan es), voi subjektikin joissakin tapauksissa puuttua kokonaan. Esimerkiksi "Sataa" on joko transitiivinen verbi, jos ilmoitetaan sataako vettä vai lunta, tai intransitiivinen kun tätä ei ilmoiteta, missä tapauksessa subjekti puuttuu kokonaan. Indoeurooppalaiset kielet vaativat tässä kuitenkin muodollisen subjektin: "Sataa (vettä)" on ruotsiksi "Det regnar", englanniksi "It is raining" ja saksaksi "Es regnet", ja "Sataa lunta" on ruotsiksi "Det snöar", englanniksi "It is snowing" ja saksaksi "Es schneit". Indoeurooppalaisten kielten tämä verbi on puhtaammin intransitiivinen kuin suomen, jossa satava veden olomuoto ilmoitetaan sataa-verbiä seuraavalla partitiivilla, ja sataa on siten lähempänä transitiivi- kuin intransitiiviverbiä suomen kielessä.


title: Viulukonsertto nro 1 (Bruch)

text: Max Bruchin (1838–1920) ensimmäinen viulukonsertto g-molli, op. 26, on eräs romantiikan aikakauden tunnetuimmista konsertoista viululle. Konsertto sai kantaesityksensä 24. huhtikuuta 1866, mutta säveltäjä ei ollut tyytyväinen, vaan ryhtyi työstämään teoksestaan uutta versiota. Uusi versio sai kantaesityksensä 5. tammikuuta 1868. Kapellimestarina oli silloin Carl Martin Reinthaler toisin kuin ensimmäisen version kantaesityksessä, jota Bruch itse oli johtanut.


title: Viulukonsertto nro 1 (Bruch)

text: Bruch sai konserton uudistamisessa apua viulisti Joseph Joachimilta, jolle hän myös omisti konserton.


title: Viulukonsertto nro 1 (Bruch)

text: Bruchin ensimmäinen viulukonsertto jakautuu kolmeen osaan:Useat kuuluisat viulistit ovat tehneet esityksiä ja levytyksiä Bruchin ensimmäisestä viulukonsertosta. Heidän joukossaan ovat Itzhak Perlman, Kyung-wha Chung ja Salvatore Accardo.


title: Viulukonsertto nro 1 (Bruch)

text: Bruch sävelsi kaikkiaan kolme viulukonserttoa, vaikkakin vain ensimmäinen on noussut klassikon asemaan. Konsertoista toinen (1878) ja kolmas (1891) ovat molemmat d-mollissa.


title: Surfin’ USA

text: Surfin’ USA on The Beach Boysin toinen albumi. Levy julkaistiin alkuvuodesta 1963 ja se muodostui yhtyeen läpimurtolevyksi. "Surfin’ USA" nousi listakakkoseksi Yhdysvaltain albumilistalla. Albumin nimikkosingle ”Surfin’ USA” nousi Billboard Hot 100 -listalla kolmanneksi.


title: Surfin’ USA

text: Nimikkokappaleensa myötä albumi oli Beach Boysin ensimmäinen suurmenestys, ja se toi esiin Brian Wilsonin kasvavat kyvyt lauluntekijänä ja laulusovitusten tekijänä. Täyteläisempi, Beach Boysille ominainen laulusoundi saatiin uusien päällekkäisäänitystekniikoiden avulla. Kuten debyyttilevy "Surfin’ Safari", "Surfin’ USA" on merkitty Nick Venetin tuottamaksi, mutta todellisena tuottajana on pidetty Brian Wilsonia.


title: Surfin’ USA

text: Nimikkolaulu ”Surfin’ USA”, joka oli merkitty Brian Wilsonin nimiin, on lähes nuotilleen kopio Chuck Berryn kappaleesta ”Sweet Little Sixteen”. Berry sai myöhemmin oikeuden päätöksellä kappaleen tekijänoikeudet nimiinsä. Lisäksi laulun sanoitus tuntuisi saaneen vaikutteita Bobby Rydellin vuoden 1959 hitistä ”Kissin’ Time” (jossa mainitaan useita Yhdysvaltain kaupunkeja), jonka melodia taasen muistuttaa melko tavalla ”Sweet Little Sixteeniä”.


title: Surfin’ USA

text: Albumin 12 kappaleesta viisi on instrumentaaleja. ”Stoked” on ensimmäinen Brian Wilsonin säveltämä instrumentaali Beach Boysille. Instrumentaali ”Surf Jam” on ensimmäinen kappale, jonka tekijäksi on merkitty tuolloin 16-vuotias Carl Wilson.


title: Surfin’ USA

text: Vaikka nimikappale saavuttikin albumin suurimman huomion, sillä on myös muita merkittäviä lauluja. ”Farmer’s Daughter” oli ensimmäinen Brian Wilsonin falsetissa laulama kappale ja sitä Fleetwood Mac esitti myöhemmin vuonna 1980 livenä. ”Lonely Sea” (joka jäi yli "Surfin’ Safarin" sessioista ja on ensimmäinen Wilsonin yhdessä Gary Usherin kirjoittama kappale) on varhaisin esimerkki Brian Wilsonin melankolisesta puolesta.


title: Surfin’ USA

text: Nimikkosingle Surfin’ USA:sta tuli Beach Boysin ensimmäinen iso hitti ja sen auttamana albumi myi kultaa Yhdysvalloissa.


title: Surfin’ USA

text: Kansikuvan otti taiteilija-valokuvaaja-lainelautailija John Severson tammikuussa 1960. Kuvassa kalifornialaislähtöinen lainelautailija Leslie Williams lautailee talvisella aallolla Havaijin Sunset Beachillä. Alun perin kuva oli tarkoitettu Seversonin "Surfer"-lehden kansikuvaksi, mutta alkuperäinen negatiivi vaurioitui värierottelussa ja kuvaa ei voitu painaa. Kun Capitol Records tiedusteli sopivaa kuvaa albumiin, Severson korjasi alkuperäisen kuvan ja myi sen levy-yhtiölle.


title: Surfin’ USA

text: Vuonna 2001 "Surfin’ USA" julkaistiin CD:nä uudelleenmasteroituna yhdessä "Surfin’ Safarin" kanssa. Levyllä on mukana bonuskappaleina ”Cindy, Oh Cindy”, ”The Baker Man” ja ”Land Ahoy”.


title: Arto Uimonen

text: Arto Uimonen (s. 7. tammikuuta 1958 Valkeakoski) on suomalainen entinen jalkapalloilija ja jalkapallovalmentaja.


title: Arto Uimonen

text: Keskikenttällä ja hyökkääjänä pelannut Uimonen nousi Valkeakosken Hakan edustusmiehistöön ensi kerran kaudella 1974. Hän pelasi Hakassa vuoteen 1979 asti ja voitti seurassa sekä mestaruuden että Suomen cupin kaudella 1977. Uimonen siirtyi seuraavaksi Tampereen Ilvekseen, jossa hän pelasi kaikkiaan 11 kautta käyden välissä yhden vuoden Lahden Reippaassa. Uimonen saavutti Ilveksessä mestaruuden 1983 ja Suomen cupin voiton 1990. Uimonen pelasi uransa aikana 376 pääsarjaottelua, jolla hän sijoittuu pelattujen otteluiden tilastossa sijalle 15.


title: Arto Uimonen

text: Uimonen kuului nuorisomaajoukkueiden vakiopelaajiin ja hän oli mukana voittamassa Suomelle hopeaa alle 19-vuotiaiden EM-kisoissa vuonna 1975. Uimonen ei onnistunut vakiinnuttamaan täysin paikkaansa miesten maajoukkueessa, mutta hänelle kertyi kuitenkin yhteensä 20 maaottelua.


title: Arto Uimonen

text: Pelaajauran jälkeen Uimonen toimi Hakan apuvalmentajana ja Ilveksen päävalmentajana. Arto Uimosen pojat, Valtteri ja Verneri, pelaavat nykyisin Tampere Unitedissa.


title: Surfer Girl

text: Surfer Girl on The Beach Boysin kolmas studioalbumi ja heidän toinen vuonna 1963 ilmestynyt levy. Tämä oli ensimmäinen albumi, jolla tuotantovastuu oli virallisestikin annettu Brian Wilsonille. Tässä asemassa Wilson pysyi aina Smile-projektin loppuun vuonna 1967.


title: Surfer Girl

text: "Surfer Girl" nousi sijalle seitsemän Yhdysvaltain albumilistalla. Britanniassa albumi julkaistiin keväällä 1967 ja se nousi listakolmoseksi. Vuoden 2001 CD-uudelleenjulkaisulla "Surfer Girl" julkaistiin yhdessä "Shut Down Volume 2":n kanssa. Jälkimmäinen on Beach Boysin viides albumi – poikkeava julkaisujärjestys johtuu siitä, että tällöin vältyttiin kappaleiden ”Little Deuce Coupe”, ”Our Car Club”, ”Shut Down” ja ”409” tuplajulkaisulta, sillä nämä ovat neloslevyllä "Little Deuce Coupe".


title: Surfer Girl

text: Nimikkosingle ”Surfer Girl” nousi Yhdysvaltain listoilla seitsemänneksi. Se oli ensimmäinen Brian Wilsonin säveltämä kappale 19-vuotiaana käyttäen apunaan laulua ”When You Wish Upon A Star”. Balladina se oli riskivalinta avaussingleksi, mutta sen selvästi korkea laatu painoi enemmän kuin potentiaaliset kaupalliset riskit. Singlen B-puoli ”Little Deuce Coupe” nousi Yhdysvaltain listoilla viidenneksitoista ja on yhtyeen parhaiten menestynyt B-puoli. Se jatkoi myös yhtyeen linjaa, jossa A-puolelle sijoitettiin lainelautailuaiheinen kappale ja B-puolelle autoaiheinen laulu. Albumin kappaleista ”Catch a Wavella” Mike Loven sisko Maureen soitti harppua. ”The Surfer Moon” on ensimmäinen Beach Boys -kappale, jolla oli jouset. Vaikka Surfer Girlillä oli kevyempääkin materiaalia (kuten ”South Bay Surfer”, ”Boogie Woodie”) niin se sisälsi muun muassa luultavasti ensimmäisen Brian Wilsonin henkilökohtaisen kappaleen (”In Your Room”) ja oli iso taiteellinen harppaus eteenpäin Beach Boysilta. South Bay Surferin yhdeksi tekijäksi oli merkitty Al Jardine, joka palasi Beach Boysiin kesällä 1963.


title: Surfer Girl

text: Albumin kansikuva on samoista vuoden 1962 valokuvaussessioista kuin debyyttialbumin "Surfin’ Safari" kansi. Kuvassa ovat vasemmalta oikealle Dennis Wilson, David Marks, Carl Wilson, Mike Love ja Brian Wilson. Kuvan otti Capitolin valokuvaaja Kenneth Veeder Paradise Cove -rannalla Malibun pohjoispuolella.


title: Surfer Girl

text: Uudelleenmasteroitu CD-versio julkaistiin vuonna 2001 yhdessä "Shut Down Volume 2":n kanssa. Ylimääräisinä kappaleina oli ”Fun, Fun, Fun” (monoversio), ”In My Room” (saksankielinen versio) ja ”I Do”.